বিখ্যাত জাদুকর পি সি চন্দ্র সরকারের জন্ম কোথায় হয় ?
প্রতুল চন্দ্র সরকার
প্রতুলচন্দ্র সরকার ১৯১৩ সালের ২৩ ফেব্রুয়ারি বর্তমান বাংলাদেশের (পূর্বে: বেঙ্গল, ব্রিটিশ ভারত) টাঙ্গাইল জেলার অশোকপুর গ্রামে একটি দরিদ্র পরিবারে জন্মগ্রহন করেন। তিনি শিবনাথ উচ্চ বিদ্যালয়ে লেখাপড়া করেন। তিনি তার জাদুবিদ্যার প্রাথমিক ধারণা নেন গণপতি চক্রবর্তীর কাছ থেকে। তার জাদু ১৯৩০ সালের দিকে জনপ্রিয় হওয়া শরু হয়। তিনি কলকাতা, জাপান এবং আরো অনেক দেশেই জাদু দেখিয়েছেন।
কৃষ্ণানন্দ আগমবাগীশ
বাংলা তথা নবদ্বীপের সুপন্ডিত কৃষ্ণানন্দ আগমবাগীশ সপ্তদশ শতকের গোড়ার দিকে জন্মগ্রহণ করেন। তার পিতার নাম মহেশ্বর গৌড়াচার্য। কৃষ্ণানন্দ বাংলায় "কৃষ্ণানন্দ ভট্টাচার্য্য" নামেও পরিচিত। বিভিন্ন তথ্য়প্রমান থেকে পাওয়া যায় যে তিনি ১৬০০ থেকে ১৬১০ খ্রিস্টাব্দের মধ্যে জন্মগ্রহণ করেন। তাঁর পিতা ছিলেন মহেশ্বর গৌরাচার্য। তন্ত্রসাধক কৃষ্ণানন্দ ১৬৩০ থেকে ১৬৪০ খ্রিস্টাব্দের মধ্যবর্তী সময়ে বিখ্যাত তন্ত্রসার গ্রন্থটি রচনা করেন। হরপ্রসাদ শাস্ত্রীর মতে, রাঢ়দেশে তন্ত্রশাস্ত্র রচনাকারদের মধ্যে আগমবাগীশের রচনা সবচেয়ে মার্জিত।
শচীন দেববর্মণ
কুমিল্লার ঐতিহাসিক অভয় আশ্রমের তত্ত্বাবধায়ক সংগীত প্রাণ প্রয়াত শ্রী পরিমল দত্তের স্মৃতিকথা থেকে জানা যায়, শহরের চর্থা এলাকার গোল পুকুরের দণি পাড়ের এই বাড়িটি ছিল তৎকালীণ ভারত বর্ষের ত্রিপুরা রাজ্যের মহারাজা বীরচন্দ্র মানিক বাহাদুরের সৎভাই মহারাজ নবদ্বীপ কুমার দেব বর্মন বাহাদুরের। ত্রিপুরার এই মহারাজার স্ত্রী ছিলেন বেশ কয়েকজন। তার মধ্যে পাটরাণী পুত্র মহারাজা নবদ্বীপ কুমার দেব বর্মন বাহাদুরকে আরেক রাণীর পুত্র বীরচন্দ্র মানিক বাহাদুর হত্যা করতে উঠে পড়ে লাগলে উপায়ান্তর না দেখে মহারাজ নবদ্বীপ রাজ বাড়ির কর্মকর্তা শ্রী কৈলাস সিংহের পরামর্শে সপরিবারে কুমিল্লায় চলে আসেন। 
জানা যায়, বিখ্যাত ‘রাজমালা’ গ্রন্থটি কৈলাশ সিংহ রচনা করেছিলেন। কৈলাস সিংহের পরামর্শে মহারাজ নবদ্বীপ সিংহাসনের দাবীও এ সময় ছেড়ে দিয়েছিলেন। কুমিল্লা শহরের পূর্ব চর্থায় অবস্থিত এ বাড়িটি তৎসময়ে নির্মিত হয়েছিল। বাড়িটি দেখতে কুমিল্লা শহরের ব্রিটিশ আমলে তৈরী বাড়িগুলোর মতোই মনে হয়। কোন রাজ প্রসাদের মত দেখতে এ বাড়িটি নয়। এই কুমার দেব বর্মন বাহাদুরের পুত্রই হলেন শচীন দেব বর্মন।
অশোক কুমার
অশোক কুমার গঙ্গোপাধ্যায় (জন্ম: ১৩ অক্টোবর, ১৯১১ - মৃত্যু: ১০ ডিসেম্বর, ২০০১) বিহার প্রদেশের ভাগলপুর এলাকায় জন্মগ্রহণকারী বিখ্যাত ভারতীয় চলচ্চিত্র অভিনেতা ছিলেন। জন্মকালীন তিনি কুমুদলাল গঙ্গোপাধ্যায় নামে পরিচিত ছিলেন ও নিজ বাড়িতে মজা করে তাঁকে দাদামণি নামে ডাকা হতো। ভারতীয় চলচ্চিত্র অঙ্গনে অশোক কুমার নিজেকে কিংবদন্তিতে পরিণত করেছেন। কিশোর অবস্থাতেই চলচ্চিত্র জীবনে অংশগ্রহণের স্বপ্ন দেখতেন।
রমেশচন্দ্র মজুমদার
অধ্যাপক রমেশচন্দ্র মজুমদার (১৮৮৮- ১৯৮০) একজন বাঙালি ইতিহাসবিদ। তিনি সচরাচর আর, সি, মজুমদার নামে অভিহিত। ১৯৩৬-১৯৪২ তিনি ঢাকা বিশ্ববিদ্যালয়ের উপাচার্য হিসেবে দায়িত্ব পালন করেন। ভারতীয় উপমহাদেশের বিখ্যাত ইতিহাসবিদ আর.সি. মজুমদার প্রাচীন ভারতের ইতিহাসের উপর অনেক কাজ করেছে। তিনি ভারতের স্বাধীনতার ইতিহাসের উপরও অনেক কাজ করেন।
তিনি ১৮৮৮ সালের ৪ ডিসেম্বর বাংলাদেশের বর্তমান গোপালগঞ্জ জেলার (তৎকালীন ফরিদপুর জেলা) মুকসুদপুর থানার খান্দারপাড়া গ্রামে এক সম্ভ্রান্ত পরিবারে জন্মগ্রহন করেন। তার বাবার নাম হলধর মজুমদার, মাতার নাম বিন্দুমুখী। ১৯০৯ সালে কলকাতার প্রেসিডেন্সি কলেজ থেকে ইতিহাসে স্নাতক ও ১৯১১ সালে স্নাতোকত্তর লাভ করেন। এরপরে তিনি হরপ্রসাদ শাস্ত্রীর অধীনে ইতিহাস গবেষণা শুরু করেন। ১৯১২ সালে অন্ধ-কুষান কাল অভিসন্দর্ভের জন্য ১৯১২ সালে প্রেমচাদ রায়চাদ বৃত্তি পান। ১৯২৮ সালে লন্ডনের British Museum, লেইডেনের kern Institute প্যারিসের Bibliothèque Nationale এ পড়াশোনা করেন।
প্রফুল্ল চন্দ্র রায়
প্রফুল্ল চন্দ্র রায়, যিনি পি সি রায় নামেও পরিচিত (আগস্ট ২, ১৮৬১ - জুন ১৬, ১৯৪৪) একজন প্রখ্যাত বাঙালি রসায়নবিদ, বিজ্ঞানশিক্ষক, দার্শনিক, কবি। তিনি বেঙ্গল কেমিকালের প্রতিষ্ঠাতা এবং মার্কিউরাস নাইট্রাইট-এর আবিষ্কারক। দেশী শিল্পায়ন উদ্যোক্তা। তাঁর জন্ম অবিভক্ত বাংলার যশোর জেলায় (বর্তমানে বাংলাদেশের অন্তর্গত)। তিনি বৈজ্ঞানিক জগদীশ চন্দ্র বসুর সহকর্মী ছিলেন।
রামচন্দ্র দাস পরমহংস
রামচন্দ্র দাস পরমহংস (১৯১৩-২০০৩) ছিএন অযোধ্যার রাম জন্মভূমি ন্যাসের প্রধান।তাঁর প্রকৃত নাম চন্দ্রেশ্বর তিওয়ারি। তিনি অধুনা ভারতের বিহার রাজ্যের এক ধর্মনিষ্ঠ ব্রাহ্মণ পরিবারে জন্মগ্রহণ করেছিলেন। তাঁর মৃত্যুর পর ধরম দাস তাঁর স্থলে রাম জন্মভূমি আন্দোলনের নেতা হন।
দীনেশচন্দ্র সরকার
দীনেশচন্দ্র সরকার (১৯০৭-১৯৮৫) ছিলেন একজন ভারতীয় ইতিহাসবেত্তা, প্রাচীন লিপি বিশারদ, মুদ্রা-বিশারদ ও লোকাঁচারবিদ যদি বাংলাদেশ ও ভারতে শিলালিপি নথিভুক্তিকরনের জন্য বিশেষভাবে পরিচিত। তিনি মূলত রাজবংশীয় ও রাজনৈতিক ইতিহাস বিষয়ক লিপি সংক্রান্ত উপাদানসমূহের পূর্ণগঠনের কাজ করলেও সামাজিক ও অর্থনৈতিক দিকটিও তার গবেষণাকর্মে ফুটিয়ে তুলেছিলেন। তিনি ভারতীয় সামন্ততন্ত্র ধারণার বিপক্ষে ছিলেন এবং এনিয়ে যুক্তিও উপস্থাপন করেছিলেন। তিনি মূলত ইংরেজিতে তার অধিকাংশ রচানা বা গবেষণাপত্র সমূহ প্রকাশ করলেও বাংলাতে তিনি সমান পারদর্শী ছিলেন। ১৯৭২ সালে এশিয়াটিক সোসাইটি, কলকাতা তাকে স্যার উইলিয়াম জোন্স মেমোরিয়াল প্লেক পদকে ভূষিত করে।
পরেশনাথ ঘোষ
ঢাকা শহরের অপর তীরে বুড়ীগঙ্গা নদীর দক্ষিণ পাড়ে শুভাঢ্যা গ্রামখানি অবস্থিত । এই গ্রামে ১২৬৩ সনের ফাল্গুন মাসে ( ইং ১৮৫৬ সালে) পূব-বাঙলার বিখ্যাত মল্লবীর স্বগীয় পরেশনাথ ঘোষ মহাশয় জন্মগ্রহণ করেন। সাধারণের নিকট ইনি ‘পাশ্বনাথ’ নামেই সমাধিক প্রসিধ্য ছিলেন। পরেশনাথের বাবার নাম সীতানাথ ঘোষ এবং তাঁহার ঠাকুরদাদার নাম নীলমণি ঘোষ। ইহাঁরা সকলেই সুস্থ-সবল ও দীঘজীবী ছিলেন।
জিতেন্দ্রনাথ গোস্বামী
জিতেন্দ্ৰনাথ গোস্বামী আসামের একজন বিজ্ঞানী, তিনি ভারতের প্ৰথম চন্দ্ৰ অভিযান চন্দ্রযান-১ এর প্রধান বিজ্ঞানী, এই অভিযানের পরিকল্পনা এবং বাস্তবায়নে তার ভূমিকা গুরুত্বপূৰ্ণ, চন্দ্রযান-২ এর সাথে ও তিনি জড়িত। বৰ্তমানে তিনি ভৌতিক গবেষণাগার (Physical Research Laboratory) এর সঞ্চালক। এই অসমীয়া বিজ্ঞানীর জন্ম হয় আসামের যোরহাট জেলা তে।
কলকাতা
যে সকল স্বনামধন্য বিদ্বজ্জন কলকাতায় জন্মগ্রহণ, পড়াশোনা বা কাজ করেন, তাঁদের মধ্যে উল্লেখযোগ্য পদার্থবিদ সত্যেন্দ্রনাথ বসু, মেঘনাদ সাহা, ও জগদীশচন্দ্র বসু; রসায়নবিদ প্রফুল্লচন্দ্র রায়; পরিসংখ্যানবিদ প্রশান্তচন্দ্র মহলানবিশ ও অনিল কুমার গাঁই; চিকিৎসক উপেন্দ্রনাথ ব্রহ্মচারী; শিক্ষাবিদ আশুতোষ মুখোপাধ্যায়; এবং নোবেল পুরস্কারজয়ী রবীন্দ্রনাথ ঠাকুর, চন্দ্রশেখর বেঙ্কট রমন, ও অমর্ত্য সেন.
চন্দ্রমোহন রাজকুমার
চন্দ্রমোহন রাজকুমারের জন্ম অসমরাজ্যের কাছাড় জেলার রাজনগর গ্রামে।
চন্দ্রচুর সিং
চন্দ্রচুর সিং উত্তর প্রদেশের আলীগড়ের স্থানীয় অধিবাসী। তিনি জন্ম গ্রহণ করেছিলেন ১১ই অক্টোবর ১৯৬৮ সালে ভারতের নয়া দিল্লীতে। তাঁর পিতা ছিলেন একজন উত্তর প্রদেশের খাইর-এর একজন সাবেক সংসদ সদস্য (এমপি-মেম্বার অব পার্লামেন্ট) এবং তাঁর মাতা হলেন উড়িষ্যা প্রদেশের বোলাঙ্গি মহারাজার কন্যা। তিনি ওয়েলহ্যাম বয়েস্‌ স্কুল, দ্য ডুন স্কুল, দেহ্‌রাদুন এবং নয়া দিল্লী স্টি. স্টিফেনও পড়াশোনা করেন। অভিনয় জীবন ছেড়ে দেয়ার পূর্বে তিনি দুন স্কুলে গানের শিক্ষকতা করতেন।
দেওয়ান তৈমুর রাজা চৌধুরী
তৈমুর রাজা চৌধুরী সিলেট জেলার বিশ্বনাথ থানার ঐতিহ্যবাহী রামপাশা গ্রামে ১৯১৭ সালের ৫ই নভেম্বর রোজ শুক্রবার জন্ম গ্রহন করেন। তাঁর পিতার নাম দেওয়ান একলিমুর রাজা চৌধুরী এবং মায়ের নাম মেহেরজান বানু । তার পিতামহ জগত বিখ্যাত মরমি কবি দেওয়ান হাছন রাজা চৌধুরী। তার প্রাথমিক শিক্ষা গ্রামের রাজাগঞ্জ প্রাথমিক বিদ্যালয়ে শুরু হয়। সেখানে কিছুদিন অধ্যয়নের পর তাকে ধর্মীয় শিক্ষা দেওয়ার জন্য সিলেট সরকারি আলীয়া মাদ্রাসায় ভর্তি হন। অত্র মাদ্রসায় তিনি বাংলা উর্দু আরবী ও ফার্সি ভাষায় জ্ঞান লাভ করেন। এরপর তিনি সিলেট রসময় উচ্চ বিদ্যালয় ও সিলেট সরকারী উচ্চ বিদ্যালয়ে লেখাপড়া করেন অতপর তিনি সিলেট ঐতিহ্যবাহী সরকারী মুরারিচাঁদ কলেজে লেখাড়া করেন। কলেজ জীবনের সহপাটীদের মধ্যে উল্লেখযোগ্য ছিলেন জেনারেল আতাউল গনি ওসমানী, ড. মোহাম্মদ আব্দুর রশীদ ও আমীনুর রশীদ চৌধুরী।
গয়েশ্বর চন্দ্র রায়
গয়েশ্বর চন্দ্র রায় ১৯৫১ সালের ১ নভেম্বর ঢাকার কেরাণীগঞ্জে জন্মগ্রহণ করেন। তার পিতার নাম জ্ঞানেন্দ্র চন্দ্র রায় ও মাতার নাম সুমতি রায়।
টিয়া সরকার
টিয়া সরকার ( (জন্ম ১৬, মে, ১৯৮২) একজন বাঙালী বংশোদ্ভূত হলিউড অভিনেত্রী। টিয়া সরকার প্রধানত হলিউড চলচ্চিত্র "", "১৭ অ্যাগেইন" এবং ধারাবাহিক "" ইত্যাদিতে তার অভিনয়ের জন্য পরিচিত। তিনি আনোখী ম্যাগাজিনে তাদের ৭ম বার্ষিকী সংখ্যায় একটি পূর্ণ পাতয় "সেক্সি অ্যান্ড সাকসেসফুল ইন ২০১০" বৈশিষ্ট্যের অন্তর্ভুক্ত হন। টিয়া সরকার বাংলার পাশাপাশি স্পেনীয়, ফরাসী ও ইটালীয় ভাষায় কথা বলতে পারেন। টিয়া সরকার আসলে টেক্সাসের হলেও মূলত তার আদি শহর অস্টিন মনে করা হয়।
টিয়া সরকার টেক্সাসের ফোর্ট ওয়ার্থে ভারতীয় হিন্দু বাঙালীর ঘরে জন্মগ্রহণ করেন। তার মা-বাবা দুজনই কলেজ অধ্যপক, কিন্তু সরকার তার তিন-চার বছর বয়সেই কলা বিষয়ে প্রশিক্ষা শুরুকরেন। তিনি প্রথমে নৃত্য প্রশিক্ষা শুরু করলেও পরে সে বুঝতে পরে যে অভিনয়েই তার কর্মসংস্থান খোঁজা উচিৎ। টিয়া সরকার টেক্সাস বিশ্ববিদ্যালয় থেকে বাণিজ্য এবং থিয়েটার ও নৃত্য বিষয়ক দুটি ডিগ্রীলাভ করেন। সে তার কলেজের পড়াশোনা শেষ করে লস অ্যাঞ্জেলসে যান তার অভিনয়ের স্বপ্ন বাস্তবে পরিণত করতে।
টিয়া সরকার "হাউস এমডি", "হানা মন্টানা", "গ্রিক", "মুনলাইট", "নাম্বারস", "প্রিভিলেড", ""-এর মত ধারাবাহিকেঅভিনয় করেন এবং ২০০৮ সালে "দ্যা সুইট লাইফ অন ডেক" নামক ধারাবাহীকেও অভিনয় করেন। তাছাড়া এই বছরগুলিতে সে কয়েকটি অ্যানিমেশন চরিত্রেও তার কণ্ঠদান করেন। নিউ লাইন পিক্চার্স তাকে "১৭ এগেইন" চলচ্চিত্রে "সামান্থা" চরিত্রে অভিনয়ের জন্যে নির্বাচন করে যেখানে জ্যাক এফ্রোন প্রধান ভূমিকায় ছিলেন।
হরিচাঁদ ঠাকুর
হরিচাঁদ ঠাকুর ১৮১২ খ্রিস্টাব্দের ১১ই মার্চ অবিভক্ত বাংলার গোপালগঞ্জ জেলার কাশিয়ানী থানার অন্তর্গত ওঢ়াকাঁন্দির পার্শ্ববর্তী সফলাডাঙ্গা গ্রামে জন্মগ্রহণ করেছিলেন। তাঁর মাতা-পিতার নাম অন্নপূর্ণা ও যশোমন্ত বৈরাগী। তার প্রাতিষ্ঠানিক শিক্ষা সেভাবে হয়নি, কিন্তু প্রেম-ভক্তির কথা সহজ-সরলভাবে প্রচার করতেন। বৈষ্ণব বাড়িতে জন্ম হওয়ার কারনে শাস্ত্র আলোচনার মাধ্যমে হিন্দু ও বৌদ্ধ শাস্ত্রের সম্পর্কে জ্ঞান লাভ করেন, বিভিন্ন জায়গায় অবস্থান করার সুযোগে অভিজ্ঞতালব্ধ জ্ঞান অর্জন করেছিলেন তিনি। তাঁর প্রচলিত সাধন পদ্ধতিকে বলা হতো মতুয়াবাদ। তাঁর দুই ছেলে গুরুচাঁদ ঠাকুর ও উমাচরণ। গুরুচাদ পিতা হরিচাদের মৃত্যুর পর মতুয়া ধর্মের উন্নতিসাধন, শিক্ষার প্রসারে ব্রতী হয়েছিলেন। হরিচাঁদ ঠাকুরের জীবনী নিয়ে কবি রসরাজ তারক চন্দ্র সরকার শ্রীশ্রীহরিলীলামৃত নামক গ্রন্থটি রচনা করেন। হরিচাঁদ ঠাকুর কলি যুগের শেষ এবং শ্রীহরির পূর্ণ অবতার যা তার অনুসারিদের সকলে বিশ্বাস করেন। তাকে বলা হয় পতিতপাবন।
কেশব চন্দ্র নাগ
১৮৯৩ সালের ১০ জুলাই, রথযাত্রার দিন হুগলির গুড়াপের নাগপাড়ায় জন্মগ্রহণ করেন কেশব চন্দ্র নাগ। পিতা রঘুনাথ নাগ ও মাতা ক্ষীরোদাসুন্দরী। শৈশবেই পিতৃহারা হন। মা ক্ষীরোদাসুন্দরীই সন্তানদের মানুষ করার দায়িত্ব পালন করেন। পড়াশোনা শুরু হয় গুড়াপের একমাত্র বাংলা বিদ্যালয়ে। সপ্তম শ্রেণী থেকে বাড়ি থেকে তিন মাইল দূরের ভাস্তাড়া যজ্ঞেশ্বর উচ্চ বিদ্যালয়ে পড়াশোনা। নবম শ্রেণীতে আবার বিদ্যালয় পরিবর্তন, কিষেণগঞ্জ হাইস্কুল। এখান থেকেই ১৯১২ সালের প্রবেশিকা পরীক্ষায় প্রথম বিভাগে উত্তীর্ণ হন। প্রবেশিকা উত্তীর্ণ হয়ে তিনি কলকাতায় এসে ১৯১৪ সালে রিপন কলেজ ( অধুনা সুরেন্দ্রনাথ কলেজ) থেকে আইএসসি প্রথম বিভাগে পাশ করেন।
কৃষ্ণকান্ত সন্দিকৈ
কৃষ্ণকান্ত সন্দিকৈ() ভারতের অসম রাজ্যের একজন লেখক, সংস্কৃত পন্ডিত ও শিক্ষাবিদ ছিলেন। তিনি সংস্কৃত ও ভাষাত্বত্তের দিকে অপরিসীম পান্ডিত্যের পরিচয় দিয়েছিলেন। শ্রী হর্ষের নৈষধ চরিত ও সোমদেবের যশস্তিলক গ্রন্থ অনুবাদ করে তিনি রাষ্ট্রীয় ও আন্তঃরাষ্ট্রীয় স্তরে নিজেকে প্রকাশ করেছিলেন। গুয়াহাটি বিশ্ববিদ্যালয়ের উপাচার্য কৃষ্ণকান্ত সন্দিকৈ ১৯৩৭ সনে অসম সাহিত্য সভার গুয়াহাটি অধিবেশনে সভাপতি পদে নিযুক্ত হয়েছিলেন এই সময় তাঁর বয়স ছিল ৩৯ বৎসর। 
১৮৯৮ সনের ২০ জুলাই তারিখে অসম রাজ্যের যোরহাট শহরে কৃষ্ণকান্ত সন্দিকৈ জন্মগ্রহন করেছিলেন। তাঁর পিতার নাম রায় বাহাদুর রাধাকান্ত সন্দিকৈ ও মাতার নাম নারায়নী সন্দিকৈ। উৎসব ও অনুষ্ঠানে মুক্তহস্তে দান-দক্ষীনা করার জন্য জনসাধারন রায় বাহাদুর রাধাকান্ত সন্দিকৈকে দানবীর উপাধিতে বিভূষিত করেছিলেন। দানবীর রাধাকান্ত সন্দিকৈ চারটি পুত্রের পিতা ছিলেন ও কৃষ্ণকান্ত সন্দিকৈ জেষ্ঠ পুত্র ছিলেন। 
কৃষ্ণকান্ত সন্দিকৈ প্রাথমিক শিক্ষা নিজ গৃহে পেয়েছিলেন তারপর তিনি যোরহাট সরকারি হাইস্কুলে নামভর্তি করেন। তিনি ১৯১৩ সনে যোরহাট হাইস্কুল থেকে প্রবেশিকা পরিক্ষায় প্রথম বিভাগে পাশ করেন। ১৯১৫ তিনি কটন কলেজ থেকে প্রথম বিভাগে আই.এ পরীক্ষায় উর্ত্তীন হয়ে উচ্চ শিক্ষার জন্য কলকাতা বিশ্ববিদ্যালয়ে নামভর্তি করেন। ১৯১৭ সনে কলকাতা বিশ্ববিদ্যালব থেকে সংস্কৃতে অনার্স নিয়ে প্রথম বিভাগে উর্ত্তীন হন । ১৯১৯ সনে তিনি সংস্কৃত বেদ শাখার প্রথম শ্রেনীর প্রথম স্থান লাভ করে স্নাতকোত্তর সম্মান লাভ করেন। তদুপরি তিনি কলকাতা বিশ্ববিদ্যালয় ধেকে আধুনিক ইতিহাসে স্নাতকোত্তর সম্মান লাভ করেছিলেন। ত তিনি পেরিস ও বার্লিন বিশ্ববিদ্যালয় থেকে ফার্সি, জার্মানি, রুস, গ্রীক, ইতালীয়, স্পেনিশ ইত্যাদি ভাষা আয়ত্ত করেছিলেন। তাঁর সর্বমোট ১৩টি ভাষার জ্ঞান ছিল। এরমধ্যে ৮টি ইউরোপীয় ভাষা ও ৫টি ভারতীয় ভাষা অন্তর্ভুক্ত। ১৯২৩ সন থেকে ১৯২৭ সন পর্যন্ত তিনি নানান ইউরোপীয় ভাষার অধ্যয়ন করেছিলেন। 
কৃষ্ণকান্ত সন্দিকৈ ১৯৩০ সনে জগন্নাথ বরুয়া মহাবিদ্যালয় স্থাপন করে প্রতিষ্ঠাতা অধ্যক্ষের পদ গ্রহণ করেছিলেন। ১৯৩০ সন থেকে ১৯৪৮ সন পর্যন্ত তিনি অবৈনতিক ভাবে এই পদে নিয়োজিত ছিলেন। তিনি হেমলতা সন্দিকৈ মেমরিয়েল ইন্সটিটুড প্রতিষ্ঠা করেছিলেন। ১৮ বৎসর অধ্যপক পদে থাকাত পর তিনি ১৯৪৮ সনে গুায়াহাটি বিশ্ববিদ্যালয়ের প্রথম উপাচার্য পদে নিযুক্ত হন। তিনি ১৯৪৮ সন থেকে ১৯৫৭ সন পর্যন্ত উপাচার্যের পদে নিযুক্ত ছিলেন। ১৯৫১ সনে লক্ষ্নৌতে অনুষ্ঠিত নিখিল ভারত প্রাচ্য সন্মিলনের প্রাচীন সংস্কৃত শাখার সভাপতি ছিলেন। ১৯৬৭ তিনি নিজের গ্রন্থগার গুয়াহাটি বিশ্ববিদ্যালয়কে দান করেছিলেন যেখানে ১০হাজার অমূল্য পুস্তক ছিল। আন্তর্জাতিক খ্যাতিসম্পন্ন কৃষ্ণকান্ত সন্দিকৈ জ্ঞান ও শিক্ষা বিস্তারের জন্য যথেষ্ট চেষ্টা করেছিলেন। চন্দ্রকান্ত অভিধানের ২য় সংস্করনের যাবতীয় খরচ তিনি বহন করেছিলেন। পত্নী হেমলতা সন্দিকৈয়ের স্মৃতিকল্পে ২.৫ লাখ টাকার বিনিময়ে হেমলতা সন্দিকৈ মেমরিয়েল ইন্সটিটুড স্থাপন করেছিলেন। ১৯৪০ সনে অসম ছাত্র সন্মিলনে প্রকাশ করা মিলন পত্রিকার সম্পূর্ণ খরচ নিজে বহন করার প্রতিশ্রুতি করেছিলেন। সাহিত্যচার্য অতুলচন্দ্র হাজরিকার গগনার সুর ও স্মৃতির পাপরি নামক দুইটি বই প্রকাশের জন্য তিনি নগদ ১০০০টাকা দান করেছিলেন । কৃষ্ণকান্ত সন্দিকৈয়ের জীবনী লেখক আব্দুল সাত্তারের প্রসঙ্গ কোষের তৃতীয় সংস্করনের জন্য নগদ ১০০০ টাকা দান করেছিলেন। যোরহাটে অবস্থিত অসম সাহিত্য সভার কেন্দ্রীয় কার্য্যালয় (চন্দ্রকান্ত সন্দিকৈ ভবন) সন্দিকৈ পরিবারের দানস্বরুপ। চন্দ্রকান্ত সন্দিকৈ ভবনের মেরামতির দ্বায়িত্বও কৃষ্ণকান্ত সন্দিকৈ নিজেই বহন করেছিলেন।
নরেন্দ্র চন্দ্র ঘোষ
নরেন্দ্র চন্দ্র ঘোষ ১৯১২ সালে ঠাকুরগাঁওয়ের বালুবাড়িয়া গ্রামে জন্মগ্রহণ করেন। তাঁর পিতার নাম দুর্গাদাস ঘোষ।
হরিশ্চন্দ্র মুখোপাধ্যায়
হরিশ্চন্দ্রের জন্ম হয় বর্তমান কলকাতা শহরের ভবানীপুরে । সেই সময় ভবানীপুর কলকাতার অংশ বলে বিবেচিত হত না । তাঁর পিতার নাম ছিল রামধন মুখোপাধ্যায় । রামধন রাঢ়ী শ্রেণিভুক্ত ফুলিয়া মেলের একজন কুলীন ব্রাহ্মন ছিলেন । রামধনের বাড়ি ছিল বর্তমান বর্ধমান জেলার শ্রীধরপুর গ্রামে । রামধনের চার স্ত্রীর মধ্যে হরিশ্চন্দ্রের মা রুক্মিণী ছিলেন সবচেয়ে ছোট । হরিশ্চন্দ্র তাঁর মায়ের দ্বিতীয় সন্তান । তাঁর এক দাদা ছিলেন হারাণচন্দ্র । হরিশ্চন্দ্রের জন্মের ছয়মাসের মধ্যেই তাঁর পিতা রামধন মারা যান । হরিশ্চন্দ্রের মা রুক্মিনীদেবী কখনও স্বামীর গৃহে থাকেননি । তিনি তাঁর মাতামহের বাড়িতে থাকতেন । সেখানেই হারাণচন্দ্র এবং হরিশ্চন্দ্রের জন্ম হয় । হরিশ্চন্দ্রের ছোটবেলা অত্যন্ত দারিদ্র্যের মধ্যে কেটেছিল ।
বিভূতিভূষণ সরকার (বিপ্লবী)
বিভূতিভূষণ সরকারের জন্মস্থান বাঁকুড়া। ছেঁদাপাথর গ্রামের অরণ্যে বিপ্লবীদের একটি গুপ্ত ঘাঁটি গড়ে তুলেছিলেন। ক্ষুদিরামের বিপ্লবের শিক্ষা এখানেই হয়েছিল। কিংসফোর্ড হত্যার প্রচেষ্টায় ক্ষুদিরাম ধরা পড়ার পর পুলিস কমিশনার টেগার্টের বাঁকুড়া অভিযানের সময়ে তিনি গ্রেপ্তার হন এবং তাঁর আন্দামানে দ্বীপান্তর দণ্ড হয়।
বঙ্কিমচন্দ্র চট্টোপাধ্যায়
জন্মের পর ছয় বছর বঙ্কিমচন্দ্র কাঁটালপাড়াতেই অতিবাহিত করেন। পাঁচ বছর বয়সে কুল-পুরোহিত বিশ্বম্ভর ভট্টাচার্যের কাছে বঙ্কিমচন্দ্রের হাতেখড়ি হয়। শিশু বয়সেই তাঁর অসামান্য মেধার পরিচয় পাওয়া যায়। বঙ্কিমের কণিষ্ঠ সহোদর পূর্ণচন্দ্র চট্টোপাধ্যায় লিখেছেন, “শুনিয়াছি বঙ্কিমচন্দ্র একদিনে বাংলা বর্ণমালা আয়ত্ত করিয়াছিলেন।” যদিও গ্রামের পাঠশালায় বঙ্কিম কোনওদিনই যান নি। পাঠশালার গুরুমশাই রামপ্রাণ সরকার বাড়িতে তাঁর গৃহশিক্ষক নিযুক্ত হন। বঙ্কিমচন্দ্রের রচনা থেকে মনে হয় তিনি রামপ্রাণের শিক্ষা থেকে বিশেষ উপকৃত হন নি। তিনি লিখেছেন, “সৌভাগ্যক্রমে আমরা আট দশ মাসে এই মহাত্মার হস্ত হইতে মুক্তিলাভ করিয়া মেদিনীপুর গেলাম।”
তারাশংকর বন্দ্যোপাধ্যায়
১৮৯৮ খ্রিস্টাব্দের জুলাই ২৪ পশ্চিমবঙ্গের বীরভূম জেলার লাভপুর গ্রামে জমিদার পরিবারে জন্মগ্রহণ করেন। তাঁর বাবা-মায়ের নাম হরিদাস বন্দ্যোপাধ্যায় ও প্রভাবতী দেবী। তাদের বাড়িতে নিয়মিত কালী ও তারা মায়ের পুজো হতো। তার বাবা মা দুজনেই ছিলেন অত্যন্ত ধর্মপরায়ণ ও আদর্শনিষ্ঠ। তারাশঙ্করের জন্মগ্রহণ করার আগে প্রভাবতী দেবী ও হরিদাসের জ্যেষ্ঠপুত্রের মৃত্যু হয়। তাই তাদের পরিবারে তারা মায়ের পুজো শুরু হওয়ার ঠিক দশমাস পরে তারাশঙ্করের জন্ম হয়৷তিনি মায়ের দয়ায় জাত হয়েছিলেন বলেই তার নাম রাখা হয় তারাশঙ্কর। তারাশঙ্কর ছোটবেলায় মাদুলি, তাবিচ, কবচ এবং বহু সংস্কারের গন্ডিতে বড় হয়ে ওঠেন। আসলে সততা, ধর্মভাব, ভক্তি ও ধর্মশাস্ত্রীয় বিশ্বাস তিনি পেয়েছিলেন মায়ের কাছ থেকে। যদিও পরবর্তী জীবনে এ সব বিশ্বাস নিয়ে অনেক দ্বিধা দ্বন্দ্ব ও জিজ্ঞাসা তার মনকে আলোড়িত করেছে। প্রগতিশীল চিন্তার শরিক হয়েছেন। তারাশঙ্করের বাল্যজীবন কাটে গ্রামের পরিবেশেই গ্রামের স্কুল থেকে।
তারাশঙ্কর লাভপুরের যাদবলাল হাই স্কুল থেকে ১৯১৬ সালে এন্ট্রান্স (প্রবেশিকা) পরীক্ষায় প্রথম বিভাগে উত্তীর্ণ হয়ে প্রথমে সেন্ট জেভিয়ার্স কলেজে এবং পরে সাউথ সুবার্বন কলেজে (এখনকার আশুতোষ কলেজ) ভর্তি হন। তিনি সেন্ট জেভিয়ার্স কলেজে ইন্টারমিডিয়েট পড়ার সময় অসহযোগ আন্দোলনে যোগ দেন। স্বাস্থ্যভঙ্গ এবং রাজনৈতিক কার্যকলাপের কারণে তাঁর পক্ষে বিশ্ববিদ্যালয়ের পাঠক্রম সম্পূর্ণ করা সম্ভব হয়নি।
নীলরতন সরকার
চব্বিশ পরগণার নেতড়াতে ১৮৬১ খ্রিস্টাব্দের ১ অক্টোবর তিনি জন্মগ্রহণ করেন । তাঁর আদি নিবাস যশোহর। তাঁর পিতার নাম নন্দলাল সরকার । নন্দলাল সরকার যশোরের একটি দরিদ্র কায়স্থ পরিবারের মানুষ ছিলেন । তিনি পরবর্তী কালে জয়নগরে থাকতে আরম্ভ করেন । বিখ্যাত শিশুসাহিত্যিক যোগীন্দ্রনাথ সরকার নীলরতন সরকারের ভাই ।
রাজচন্দ্র বসু
রাজ চন্দ্র বোস ভারতের হোশঙ্গাবাদে জন্মগ্রহন করেন। তিনি ৫ ভাইবোনের মধ্যে প্রথম। তার বাবা ছিলেন একজন পদার্থবিদ। ১৯১৮ সালে ইনফ্লুয়েন্জা রোগে আক্রান্ত হয়ে তার মা মারা যান। পরের বছর তার বাবাও হৃৎপিন্ডের ক্রিয়া বন্ধ হয়ে মৃত্যুবরণ করেন। এই দুঃসময়েও তিনি কলকাতা বিশ্ববিদ্যালয়ে তার বিশুদ্ধ গণিত বিষয়ে তার লেখাপড়া চালিয়ে যান। তিনি কলকাতার প্রফেসর শ্যামাদাশ মুখার্জীর তত্তাবধানে গনিত বিষয়ে গবেষনা করেন। এরপর তিনি কলকাতার অশোতোষ কলেজে লেকচারার হিসেবে তার শিক্ষকতা জীবন শুরু করেন।
চিত্তভূষণ দাশগুপ্ত
চিত্তভূষণ দাশগুপ্ত ১৯১৫ সালের ৬ই জুন ব্রিটিশ ভারতের বিহার প্রদেশের পাটনা শহরে এক আদর্শবাদী পরিবারে জন্মগ্রহণ করেন। তিনি পাঁচ ভাইবোনের সর্বকনিষ্ঠ ছিলেন। তাঁর পিতা ঋষি নিবারণচন্দ্র দাশগুপ্ত পুরুলিয়া জেলা স্কুলের প্রধান শিক্ষক ছিলেন। সেই সময়ে পুরুলিয়া বিহার রাজ্যের মানভূম জেলার একটি জনপদ ছিল। ঋষি নিবারণচন্দ্র দাসগুপ্ত ১৯২১ সালে মহাত্মা গান্ধীর অসহযোগ আন্দোলনে অংশগ্রহণের জন্য চাকরি ছেড়ে দেন ও আন্দোলনের জন্য কারাদন্ড ভোগ করতে হয়। তার মুক্তির পরে তিনি অতুলচন্দ্র ঘোষের সঙ্গে পুরুলিয়া শহরে 'শিল্পাশ্রম' প্রতিষ্ঠা করেন। শিল্পাশ্রম (আশ্রম জীবন যাপনের মধ্য দিয়ে গ্রামোদ্যোগ উন্নয়ন), শীঘ্রই মানভূম জেলায় স্বাধীনতা সংগ্রামের উপকেন্দ্র ওঠে। চিত্তভুষণ ১২ বছর বয়সে ১৯২৭ সালে পুরুলিয়া শিল্পাশ্রমে আসেন।
অমৃতলাল সরকার
অমৃতলাল সরকারের জন্ম টাঙ্গাইল জেলার মির্জাপুর উপজেলার নাগরপাড়া গ্রামে। তাঁর পিতার নাম মানিকচন্দ্র সরকার। তিনি ১৯২১ সালে জেল থেকে মুক্ত হবার পর বিবাহ করেন। মানিকগঞ্জ হাইস্কুলে পড়ার সময় অনুশীলন সমিতির সংস্পর্শে এসে ক্রমে বিপ্লবী রাজনীতির সাথে যুক্ত হন।
আনন্দ চন্দ্র দত্ত
আনন্দ চন্দ্র দত্ত (;) (৮ ফেব্রুয়ারি, ১৯২৩ - ১৬ জানুয়ারি, ২০১৬) অসমের একজন আন্তঃরাষ্ট্রীয়ভাবে প্রসিদ্ধ উদ্ভিদবিজ্ঞানী । গবেষনা ও বিশ্ববিদ্যালয়ের কোন বিশেষ ডিগ্রী নাথাকা সত্ত্বেও তিনি একান্ত আগ্রহ, কষ্টসহিষ্ণুতা, শ্রম ও ধৈয্য ইত্যাদির বলে অসমের প্রকৃতির গাছ-বন ইত্যাদির অধ্যয়ন করেছেন ও সেই সম্বন্ধে অনেক গুরুত্বপূর্ন গ্রন্থ, চিত্র ও প্রবন্ধ রচনা করেছেন। 
যোরহাট জেলার চেকনিধরা গাঁও নামক স্থানে আনন্দচন্দ্র দত্তের জন্ম হয়। পিতার নাম ভোলারাম দত্ত ও মাতার নাম সরুমাই দত্ত। শৈশবে তাঁকে আদরে বাপ ডাকা হত। তাঁর পিতা কৃষিকার্য ও যোরহাটের কুঁহিয়ার গবেষণা কেন্দ্রে দিন হাজিরা করে জীবিকা নির্বাহ করিতেন। 
১৯৩৪ সনে তিনি যোরহাট প্রেক্তিশিং বিদ্যালয় থেকে প্রাথমিক শিক্ষা গ্রহণ করার পর ১৯৪৩ সনে যোরহাট সরকারি মাধ্যমিক বিদ্যালয় থেকে শিক্ষা সমাপ্ত করেন। ১৯৪৫ সনে তিনি জগন্নাথ মহাবিদ্যালয়ে নামভর্তি করেন যদিও আর্থিক দুরবস্থার জন্য কলেজের শিক্ষা সমাপ্ত করতে পারেন নাই। 
কলেজে অধ্যয়নরত অবস্থায় তিনি মরিয়নি মধ্য ইংরেজী বিদ্যালয়ে শিক্ষক হিসেবে ১৯৪৪-৪৫ সনে কর্মজীবন আরম্ভ করেন। ১৯৪৭ সনের ৮ ফেব্রুয়ারি তারিখে যোরহাটের টোকোলাই চা গবেষনা কেন্দ্রে ডঃ উইলিয়াম ওয়াইটের অধীনে সহকারী বিজ্ঞানী পদে নিয়োজিত হন। যদিও ১৯৮৩ সনের ১ মার্চ তারিখে চাকুরীর অন্ত পরে। ১৯৮৩ সনের ১এপ্রিল তারিখ থেকে ১৯৮৬ সনে ডিসেম্বর মাস পর্যন্ত অসম কৃষি বিশ্ববিদ্যালয়ে Audio Visual Aid Assistant পদে কার্য নির্বাহ করেন।তারপর প্রায় এক বৎসরের জন্য তিতাবর সেরিকালসার ফার্মে আলোকচিত্রশিল্পী হিসেবে নিয়োজিত হন। পরবর্ত্তী সময়ে তিনি টোকলাই চা গবেষনা কেন্দ্রে বনস্পতির সূচি প্রস্তুত করার কার্যে পুনরায় নিয়োজিত করা হয়। ১৯৯১ সন থেকে ১৯৯৪ সন পর্যন্ত তিনি জিমখানা ক্লাবের পরিচালক পদে নিয়োজিত হন। তিনি অসমের খবরের কাগজ দা আসাম ট্রিবিউন, দৈনিক জন্মভুমি, আমার অসম, প্রান্তিক ও আজির অসম ইত্যাদি বিভিন্ন কাগজে ত্রিশের অধিক প্রবন্ধ লেখেন।
১৯৭৭ সনে তিনি যোরহাটে চা সংগ্রহালয় স্থাপনে মুখ্য ভুমিকা পালন করেন। তিনি যোরহাটের টোকলাই চা গবেষনা কেন্দ্রের জন্য ১০০০টি গাছের নাম সমৃদ্ধ একটি তালিকা প্রস্তুত করেন। ডিব্রুগড় বিশ্ববিদ্যালয় থেকে তাঁকে ডঃ অফ সায়েন্স উপাধি প্রদান করা হয়েছে।
রাজেন্দ্র চন্দ্রিকা
রাজেন্দ্র চন্দ্রিকা (জন্ম: ৮ আগস্ট, ১৯৮৯) গায়ানার ডেমেরারা এলাকায় জন্মগ্রহণকারী ওয়েস্ট ইন্ডিজের উদীয়মান ক্রিকেটার। ওয়েস্ট ইন্ডিজ ক্রিকেট দলে তিনি মূলতঃ মাঝারি সারির ব্যাটসম্যানের দায়িত্ব পালন করছেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিংয়েও পারদর্শী তিনি। ঘরোয়া প্রথম-শ্রেণীর ক্রিকেটে গায়ানা ক্রিকেট ক্লাবের প্রতিনিধিত্ব করছেন। এছাড়াও, সাগিকর হাই পারফরম্যান্স সেন্টার, ওয়েস্ট ইন্ডিজ ক্রিকেট বোর্ড সভাপতি একাদশ ও ওয়েস্ট ইন্ডিজ অনূর্ধ্ব-১৯ দলে খেলেছেন তিনি।
শকুন্তলা দেবী
শকুন্তলা দেবী ১৯২৯ সালের ৪ নভেম্বর ভারতের ব্যাঙ্গালুরুতে একটি কন্নড় ব্রাহ্মণ পরিবারে জন্ম গ্রহণ করেন। বাল্যকালে শকুন্তলার অসাধারণ স্মরণ শক্তি ও সংখ্যা গণনার দক্ষতাকে তাঁর বাবা বেশি গুরুত্ব দেননি। যদিও মাত্র তিন বছর বয়সে তাঁকে তাসের বিভিন্ন খেলা রপ্ত করিয়ে ফেলেছিলেন। শকুন্তলার বাবা ছিলেন একটি সার্কাসের দলে। তিনি ওই দল ছেড়ে মেয়েকে নিয়ে বিভিন্ন ‘রোড শো’ শুরু করেন। তিনি প্রথাগত কোন শিক্ষায় শিক্ষিত হননি। মাত্র ছয় বছর বয়সে শকুন্তলা মাইসোর বিশ্ববিদ্যালয়ে অসাধারণ এই দক্ষতার প্রদর্শনী করেন। ১৯৪৪ সালে শকুন্তলা তাঁর পিতার সাথে লন্ডন চলে আসেন। এরপর ১৯৬০ এর মাঝামাঝি সময়ে তিনি ভারতে চলে আসেন।
নৈহাটি
বাংলার নবজাগরনের অন্যতম পুরোধা হলেন কেশব চন্দ্র সেন। তাঁর জন্মস্থান নৈহাটির গরিফা এলাকায়। ১৮৩৮ সালে তিনি জন্মগ্রহন করেন। তিনি বাংলায় ব্রাহ্ম আন্দোলনেরও পুরোধা পুরুষ। তাঁর নামে স্কুল ও পাঠাগার এখনও নৈহাটিতে আছে।
করিমগঞ্জ জেলা
দশম শতাব্দীতে পূর্ব্ববঙ্গের প্রখ্যাত চন্দ্রবংশের রাজা শ্রীচন্দ্র সম্পূর্ণ এলাকাটি তাঁর বঙ্গ সাম্রাজ্যর অধীনস্থ করেছিলেন। এই সময়কালে পঞ্চখণ্ডে (করিমগঞ্জ শহর থেকে ৮ কিঃমিঃ দূরে; বর্তমান বাংলাদেশে অবস্থিত) অবস্থিত চন্দ্রপুর মঠ শিক্ষার উল্লেখনীয় কেন্দ্র হিসেবে গড়ে উঠেছিল। প্রখ্যাত ইতিহাসবিদ ডি.সি. সরকারের মতে আদিতে এই চন্দ্রপুর মঠটি সমগ্র পূর্ব্ব ভারতের ভিতর হিন্দু-শিক্ষার জন্য কয়েকটি উৎকৃষ্ট কেন্দ্র ছিল।
শরৎচন্দ্র চট্টোপাধ্যায়
মধ্যবয়সে শরৎচন্দ্র হাওড়া জেলার পানিত্রাস (সামতাবেড়) গ্রামের মাটির বাড়িতে বাস করতেন। দক্ষিণ-পূর্ব রেলের দেউলটি স্টেশন থেকে চার-পাঁচ কিলোমিটারের পথ সামতাবেড়ের বাড়িটা রূপনারায়ণ নদের তীরে এক মনোরম পরিবেশে অবস্থিত। পাশাপাশি দুটো পুকুরে সানের ঘাট, বাগান, ডালিম, পেয়ারা গাছে ঘেরা। ১৯৭৮ খ্রিস্টাব্দের ঘরভাঙানি বন্যায় পাশাপাশি সব গাঁয়ের মাটির বাড়ি নিশ্চিহ্ন হয়ে গিয়েছিল। শরৎচন্দ্রের মাটির বাড়িটা রূপনারায়ণের কূলে থেকেও আশ্চর্যজনকভাবে রক্ষা পেয়ে যায়। জানালা পর্যন্ত ভিতটা ইঁট-সিমেন্টে গাঁথা ছিল বলে কিছুটা ক্ষতিগ্রস্ত হলেও পড়ে যায়নি। পরে সরকারি উদ্যোগে মেরামত ও রক্ষণাবেক্ষণ করা হচ্ছে। পরবর্তীতে শরৎচন্দ্র শিবপুরেও থাকতেন। শিবপুর ব্যাতাইতলা বাজার থেকে চ্যাটার্জিহাট পর্যন্ত রাস্তা শরৎচন্দ্রের নামেই চালু আছে। ১৯৩৭ খ্রিস্টাব্দে শরৎচন্দ্র প্রায়শই অসুস্থ থাকতেন। চিকিৎসকের পরামর্শে তিনি স্বাস্থ্য উদ্ধারের উদ্দেশ্যে দেওঘরে তিন চার মাস কাটিয়ে কলকাতা ফিরে এলে আবার অসুস্থ হয়ে পড়েন। এই সময় তাঁর যকৃতের ক্যান্সার ধরা পড়ে, যা তাঁর পাকস্থলী পর্যন্ত ছড়িয়ে পড়েছিল। বিধানচন্দ্র রায়, কুমুদশঙ্কর রায় প্রমুখ চিকিৎসক তাঁর অস্ত্রোপচারের পক্ষে মত দেন। চিকিৎসার জন্য তাঁকে প্রথমে দক্ষিণ কলকাতার সাবার্বান হসপিটাল রোডের একটি ইউরোপীয় নার্সিং হোমে ও পরে ৪ নম্বর ভিক্টোরিয়া টেরাসে অবস্থিত পার্ক নার্সিং হোমে ভর্তি করা হয়। ১৯৩৮ খ্রিস্টাব্দের ১২ জানুয়ারি শল্য চিকিৎসক ললিতমোহন বন্দ্যোপাধ্যায় তাঁর দেহে অস্ত্রোপচার করেন, কিন্তু শেষরক্ষা হয়নি। চার দিন পর ১৬ জানুয়ারি সকাল দশটায় শরৎচন্দ্র শেষ নিশ্বাস ত্যাগ করেন।তাঁর সাহিত্য-কর্মকে ঘিরে ভারতীয় উপমহাদেশে এ পর্যন্ত প্রায় পঞ্চাশটি চলচ্চিত্র বিভিন্ন ভাষায় তৈরি হয়েছে। তার মধ্যে 'দেবদাস' উপন্যাসটি বাংলা, হিন্দি এবং তেলেগু ভাষায় আটবার তৈরি হয়। বিভিন্ন সময়ে 'দেবদাস' বাংলা ও হিন্দি ছবিতে অভিনয় করেছেন প্রমথেশ বড়ুয়া, কানন দেবী, উত্তমকুমার, সৌমিত্র চট্টোপাধ্যায়, সুপ্রিয়া দেবী, সুমিত্রা মুখার্জি, শাহরুখ খান, ঐশ্বর্য রাই প্রমুখ। এছাড়া সন্ধ্যারানি ও উত্তমকুমার অভিনীত বিখ্যাত বাংলা ছবি 'বড়দিদি', সৌমিত্র চট্টোপাধ্যায় ও মৌসুমি চট্টোপাধ্যায় অভিনীত 'পরিণীতা' ছবি নির্মিত হয়। 'পরিণীতা' উপন্যাস দু-বার চলচ্চিত্রায়িত হয়, বাংলা ছবি উত্তমকুমার ও সুচিত্রা সেন অভিনীত 'চন্দ্রনাথ', রজলক্ষ্মী-শ্রীকান্ত, উত্তমকুমার ও মাধবী মুখার্জি অভিনীত 'বিরাজ বউ', ঋষিকেশ মুখার্জির হিন্দি ছবি 'মাঝলি দিদি' অন্যতম। 'স্বামী' (১৯৭৭) চলচ্চিত্রের জন্য ফিল্মফেয়ার সেরা লেখকের পুরস্কার পান। 'বিন্দুর ছেলে' অবলম্বনে 'ছোটি বহু' (১৯৭১) নামে বিখ্যাত চলচ্চিত্র তৈরি হয়। ১৯৭৬ খ্রিস্টাব্দে 'দত্তা' চলচ্চিত্রে সুচিত্রা সেন এবং সৌমিত্র চট্টোপাধ্যায় প্রধান চরিত্রে অভিনয় করেছিলেন। 
এছাড়া তার নববিধান উপন্যাসের ছায়া অবলম্বনে ২০১৩ খ্রিস্টাব্দে 'তুমহারি পাখি' নামে একটি ভারতীয় টিভি ধারাবাহিক নির্মিত হয়|
অঙ্কুশ হাজরা
অঙ্কুশ পশ্চিমবঙ্গের বর্ধমান জেলার বাদামতলায় ১৪ই ফেব্রুয়ারি, ১৯৮৯ সালে জন্মগ্রহণ করেন। তিনি হলি রক স্কুল এবং ইস্ট-ওয়েস্ট মডেল স্কুলে পড়াশোনা করেন। এ দুটি স্কুলই বর্ধমান জেলার শহরতলিতে অবস্থিত। তিনি দুর্গাপুরে তড়িৎ প্রকৌশল বিভাগে পড়ার সুযোগ পেলেও তার আসল ইচ্ছে ছিল অভিনেতা হওয়া। তাই তিনি কলকাতাতে চলে আসেন এবং সেখানেই বসবাস শুরু করে। বর্তমানে অভিনয় ছাড়াও তিনি কলকাতায় অবস্থিত দ্য হেরিটেজ একাডেমিতে বিবিএ পড়েছেন। তিনি বিখ্যাত কোরিওগ্রাফার বাবা যাদবের নিকট নাচ শিখেছেন।তিনি টেলি অভিনেত্রী ঐন্দ্রিলা সেনকে বিয়ে করেন৷
জগদীশ চন্দ্র বসু
স্যার জগদীশ চন্দ্র বসু (নভেম্বর ৩০, ১৮৫৮ – নভেম্বর ২৩, ১৯৩৭) একজন বাঙালি পদার্থবিদ, উদ্ভিদবিদ ও জীববিজ্ঞানী এবং প্রথম দিকের একজন কল্পবিজ্ঞান রচয়িতা। তাঁর গবেষণা ফলে উদ্ভিদবিজ্ঞানকে সমৃদ্ধ করে তোলে এবং ভারতীয় উপমহাদেশে ব্যবহারিক ও গবেষণাধর্মী বিজ্ঞানের সূচনা করে। ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্স তাঁকে রেডিও বিজ্ঞানের জনক বলে অভিহিত করে।
বিধানচন্দ্র রায়
১৮৮২ সালের ১ জুলাই বর্তমানে বিহার রাজ্যের অন্তর্গত পাটনার বাঁকিপুরে বিধানচন্দ্র রায়ের জন্ম। তিনি ছিলেন পিতা প্রকাশচন্দ্র রায় ও মা অঘোরকামিনী দেবীর ছয় সন্তানের মধ্যে সর্বকণিষ্ঠ। অঘোরচন্দ্রের আদি নিবাস ছিল চব্বিশ পরগনার শ্রীপুর গ্রামে। সরকারি চাকুরিজীবি প্রকাশচন্দ্র ব্রাহ্মধর্মে দীক্ষিত হয়েছিলেন।
অশোক কুমার
তৎকালীন বেঙ্গল প্রেসিডেন্সির (বর্তমানে বিহার) ভাগলপুরে কুমুদলাল নামে জন্মগ্রহণ করেন। বাবা কুঞ্জলাল গঙ্গোপাধ্যায় পেশায় আইনজীবী ছিলেন ও মা গৌরী দেবী গৃহিণী ছিলেন। চার ভাইবোনের মধ্যে কুমুদলাল জ্যেষ্ঠ ছিলেন। তাঁর চেয়ে কয়েক বছরের ছোট একমাত্র বোন সতী দেবী খুবই অল্প বয়সে শশধর মুখোপাধ্যায়ের সাথে পরিণয়সূত্রে আবদ্ধ হয়েছিলেন ও বৃহৎ চলচ্চিত্র পরিবারের সদস্য হন। প্রায় চৌদ্দ বছরের ছোট কল্যাণ (অণুপ কুমার) ও সর্বকনিষ্ঠ আভাস (কিশোর কুমার) হিন্দি চলচ্চিত্রের সফলতম নেপথ্য কণ্ঠশিল্পী ছিলেন। তন্মধ্যে, ভ্রাতৃত্রয়ের মধ্যে অশোক কুমার নিজেকে ভিন্ন ধাঁচে গড়েছিলেন। ১৯৮৭ সালের ১৩ অক্টোবর তারিখে সর্বকনিষ্ঠ কিশোর কুমারের মৃত্যুর পর তিনি নিজের জন্মদিনের উৎসব আয়োজন পরবর্তীকালে বাদ দিয়েছিলেন।
কোন্নগর, হুগলী
কোন্নগর ভারতের পশ্চিমবঙ্গ রাজ্যের হুগলী জেলার একটি শহর ও পৌরসভা এলাকা । কোন্নগর ডিরোজিওর 'নব্যবঙ্গ'র অন্যতম সদস্য মহাত্মা শিবচন্দ্র দেবের জন্মস্থান। এই শহরের গঠনে তাঁর অবদান সর্বাধিক। শতাব্দী প্রাচীন কোন্নগর উচ্চবিদ্যালয়,বালিকা বিদ্যালয়,পাবলিক লাইব্রেরি অথবা রেলষ্টেশন সবার পেছনেই তাঁর অবদান। এই পাঁচশো বাছরেরও প্রাচীন শহর শ্রী অরবিন্দের পৌতৃক ভিটেও বটে। গুরুদেব রবীন্দ্রনাথ তাঁর পিতা মহর্ষি দেবেন্দ্রনাথের সাথে এখানে এসেছিলেন উনিশ বছর বয়সে।তাছাড়া ছোট্টবেলায় কোলকাতায় কলেরার প্রকোপ দেখা দিলেও ছোট্ট রবিকে এই শহরে আনা হয়েছিল।তখন অবশ্য এ শহর সামান্য গ্রামই ছিল এবং কল্পনাপ্রবণ কবিকে মুগধ করেছিল।তাছাড়া বিখ্যাত লেখক শিব্রাম চক্রবর্তিও এখানে কিছু বছর ছিলেন।
চন্দ্রবাহাদুর ডাঁগি
১৯৩৯ সালের ৩০ নভেম্বর ডাঁগি জন্মগ্রহণ করেন। শারীরিক কোন অক্ষমতার কারণে তিনি খর্বকায় হন তা জানা যায়নি। তিনি নেপালের রাজধানী কাঠমান্ডু থেকে প্রায় দূরবর্তী একটি গ্রাম, রীমখলিতে বাস করতেন। ২০১২ সালে বিশ্বের খর্বকায় ব্যক্তি হিসেবে গিনেস বিশ্ব রেকর্ডে নাম লেখানোর পূর্বে, তিনি কখনো তার নিজ গ্রামের বাইরে যান নি। খর্বকায় ব্যক্তি শিরোনামে ভূষিত হবার পর, তিনি বলেন যে তিনি সর্বদা তার দেশের প্রত্যেক প্রান্তে এবং বহিঃবিশ্বে ঘুরে বেড়াতে চাইতেন। তিনি বলেন যে সবচেয়ে খর্বকায় ব্যক্তি এবং একজন নেপালি নাগরিক হিসেবে, তিনি তার পদমর্যাদা দিয়ে দেশকে পরিচিত করতে চান।
প্রতাপ সিং কাইরন
প্রতাপ সিং ১৯০১ সালের ১ অক্টোবর ব্রিটিশ-রাজের অধীন পাঞ্জাব প্রদেশের অমৃতসর জেলার কাইরন গ্রামে জন্মগ্রহণ করেন। তাঁর নামের শেষাংশ নেয়া হয়েছে তাঁর জন্মস্থান থেকে। তাঁর পিতা নিহাল সিং কাইরন প্রদেশে নারীশিক্ষা সূচনায় একজন অগ্রদূত ছিলেন এবং নিজ গ্রামের শিখ মেয়েদের জন্য একটি স্কুল প্রতিষ্ঠা করেন। প্রতাপ দেরাদুনের কর্নেল ব্রাউন কেমব্রিজ স্কুলে ও অমৃতসরের খালসা কলেজে পড়াশোনা করেন এবং এরপর মার্কিন যুক্তরাষ্ট্রে গমন করেন যেখানে তিনি খামার ও কারখানায় কাজ করেছিলেন। সেখানে তিনি ইউনিভার্সিটি অব ক্যালিফোর্নিয়া বার্কলে থেকে অর্থনীতিতে ও মিশিগান ইউনিভার্সিটি থেকে রাষ্ট্রবিজ্ঞানে মাস্টার্স করেন। তিনি যুক্তরাষ্ট্রের খামার পদ্ধতি দ্বারা প্রভাবিত হন এবং পরবর্তীতে ভারতে তা অনুসরণ করতে চেয়েছিলেন।
শরৎচন্দ্র চট্টোপাধ্যায়
শরৎচন্দ্র চট্টোপাধ্যায় ১৮৭৬ খ্রিস্টাব্দের ১৫ সেপ্টেম্বর ব্রিটিশ ভারতের প্রেসিডেন্সি বিভাগের হুগলি জেলার দেবানন্দপুর গ্রামে এক দরিদ্র ব্রাহ্মণ পরিবারে জন্মগ্রহণ করেন। তাঁর পিতার নাম মতিলাল চট্টোপাধ্যায় ও মাতার নাম ভুবনমোহিনী দেবী। পাঁচ ভাই-বোনের মধ্যে শরৎচন্দ্র ছিলেন দ্বিতীয়। তাঁর দিদি অনিলা দেবী ছাড়াও প্রভাসচন্দ্র ও প্রকাশচন্দ্র নামে তাঁর দুই ভাই ও সুশীলা দেবী নামে তাঁর এক বোন ছিল। শরৎচন্দ্রের ডাকনাম ছিল ন্যাঁড়া। দারিদ্র্যের কারণে মতিলাল স্ত্রী ও সন্তানদের নিয়ে ভাগলপুরে শ্বশুরবাড়িতে থাকতেন বলে শরৎচন্দ্রের শৈশবের অধিকাংশ সময় এই শহরেই কেটেছিল। 
শরৎচন্দ্রের পাঁচ বছর বয়সকালে মতিলাল তাঁকে দেবানন্দপুরের প্যারী পণ্ডিতের পাঠশালায় ভর্তি করে দেন, যেখানে তিনি দু-তিন বছর শিক্ষালাভ করেন। এরপর ভাগলপুর শহরে থাকাকালীন তাঁর মামা তাঁকে স্থানীয় দুর্গাচরণ বালক বিদ্যালয়ে ছাত্রবৃত্তিতে ভর্তি করিয়ে দেন। ১৮৮৭ খ্রিস্টাব্দে শরৎচন্দ্র ভাগলপুর জেলা স্কুলে ভর্তি হন। ১৮৮৯ খ্রিস্টাব্দে মতিলালের ডিহিরির চাকরি চলে গেলে তিনি তাঁর পরিবার নিয়ে দেবানন্দপুরে ফিরে গেলে শরৎচন্দ্র জেলা স্কুল ত্যাগ করতে বাধ্য হন। এই সময় তিনি হুগলি ব্রাঞ্চ স্কুলে ভর্তি হন, কিন্তু ১৮৯২ খ্রিস্টাব্দে দারিদ্র্যের কারণে স্কুলের ফি দিতে না-পারার কারণে তাঁকে এই বিদ্যালয়ও ত্যাগ করতে হয়। এই সময় তিনি 'কাশীনাথ' ও 'ব্রহ্মদৈত্য' নামে দুটি গল্প লেখেন। ১৮৯৩ খ্রিস্টাব্দে মতিলাল পুনরায় ভাগলপুর ফিরে গেলে প্রতিবেশী সাহিত্যিক তথা তেজনারায়ণ জুবিলি কলেজিয়েট স্কুলের শিক্ষক পাঁচকড়ি বন্দ্যোপাধ্যায় শিক্ষালাভের প্রতি শরৎচন্দ্রের আগ্রহ লক্ষ করে তাঁকে তাঁর বিদ্যালয়ে ভর্তি করে দেন। এই বিদ্যালয় থেকে ১৮৯৪ খ্রিস্টাব্দে দ্বিতীয় বিভাগে এনট্রান্স পরীক্ষা পাস করে তেজনারায়ণ জুবিলি কলেজে ভর্তি হন। এই সময় তিনি তাঁর মাতামহের ছোটো ভাই অঘোরনাথের দুই পুত্র সুরেন্দ্রনাথ ও গিরীন্দ্রনাথকে প্রতি রাতে পড়াতেন, তার বিনিময়ে অঘোরনাথ তাঁর কলেজে পড়ার প্রয়োজনীয় অর্থ জোগাতেন। এতৎসত্ত্বেও এফএ পরীক্ষার ফি জোগাড় করতে না-পারার জন্য তিনি পরীক্ষায় বসতে পারেননি।
কমলাকান্ত ভট্টাচার্য
কমলাকান্ত ভট্টাচার্য ১৭৭২ খ্রিষ্টাব্দে বর্ধমানের তাঁর মাতুলালয়ের চান্না গ্রামে জন্মগ্রহণ করেন। তার পিতার নাম মহেশ্বর ভট্টাচার্য এবং মাতার নাম মহামায়াদেবী। কিশোর বয়সে পিতার মৃত্যু হলে মা মহামায়াদেবী দুই শিশু পুত্র কমলাকান্ত ও শ্যামাকান্তকে নিয়ে পিত্রালয়ে আসেন। মহামায়াদেবী কমলাকান্তকে পড়াশোনার জন্য টোলে ভর্তি করে দেন। টোলে পড়াশোনার পাশাপাশি কমলাকান্ত গোপনে সাধন ভজন অনুশীলন শুরু করেন। বর্ধমানের মহারাজ তেজচন্দ্র তাঁর উচ্ছৃঙ্খল পুত্র প্রতাপচন্দ্রকে শিক্ষা দীক্ষায় উপযুক্ত করে তোলার জন্য কমলাকান্তকে বর্ধমানে নিয়োগ দেন। লাকুড্ডিতে তাঁর বাড়ি তৈরি করে দিলেন। মহারাজ তেজচন্দ্র কোটালহাটে কমলাকান্তের সাধন ভজনের জন্য মন্দির করে দেন। সেখানে কমলাকান্ত কালীমূর্তি প্রতিষ্ঠা করে পঞ্চমুন্ডীর আসনে বসে সাধনা করতেন। কমলাকান্ত প্রায় শতাধিক ভক্তিগীতি রচনা করেন। ১৮২০ খ্রীষ্টাব্দে কমলাকান্ত মৃত্যুবরণ করেন।
ধীরেন্দ্রলাল ধর
ধীরেন্দ্রলাল কলকাতায় জন্মগ্রহণ করেন। পিতার নাম ছিল অমৃতলাল ধর। আর্য মিশন ইনস্টিটিউশন ও বিদ্যাসাগর কলেজ থেকে শিক্ষা সম্পন্ন করেন। তিনি তিনি কর্পোরেশন টিচার্স ট্রেনিং কলেজ থেকে শিক্ষন নেন ও শিক্ষকতা কাজে যোগদান করেন। স্বদেশী মনোভাবাপন্ন ধীরেন্দ্রলাল ১৯২৮ খৃষ্টাব্দ থেকে ভারতীয় জাতীয় কংগ্রেস দলের সাথে যুক্ত হন। লবণ সত্যাগ্রহতে অংশ নিয়েছিলেন। পরে হিন্দু মহাসভার যুব শাখাতে যোগ দেন।
সাহিত্যিক ধীরেন্দ্রলাল গল্প, উপন্যাস, গোয়েন্দা ও এডভেঞ্চার কাহিনী, জীবনী, নাটক, প্রবন্ধ সাহিত্যের প্রায় সমস্ত শাখায় অবদান রেখে গেছেন। তার প্রকাশিত গ্রন্থের সংখ্যা শতাধিক। তার প্রথম প্রকাশিত গ্রন্থ 'মৃত্যুর পশ্চাতে' ১৯৩৪ সালে বের হয়। উল্লেখযোগ্য অন্যান্য রচনাগুলির মধ্যে আছে "গল্প হলেও সত্যি, আমার দেশের মানুষ, মহাকালের পূজারী, পশ্চিম দিগন্তে, বিপদের বেড়াজাল, সিপাহী যুদ্ধের কাহিনী, অসি বাজে ঝনঝন, এই দেশেরই মেয়ে, রঙমহল, বাংলার ডাকাত, মহাকাল, এডভেঞ্চার অমনিবাস, নালন্দা থেকে লুম্বিনী" ইত্যাদি। তার রচিত বড়দের জন্যে লেখা উপন্যাসগুলির মধ্যে রয়েছে রতিবিলাপ, ঢেউ, আলোর ইশারা, বড়সাহেব, বোমা ও বারুদ। ধীরেন্দ্রলাল ধরের লেখা "প্রিয়দর্শী অশোক, নীলকর এলো দেশে, মন্দিরে মন্দিরে" ইত্যাদি গ্রন্থ পুরষ্কৃত হয়েছে। তিনি বহু বই ও পত্রিকা সম্পাদনাও করেছেন। শিশুসাহিত্যের জন্যে ১৯৭৯ সালে ভারত সরকার দ্বারা জাতীয় পুরষ্কার পান ধীরেন্দ্রলাল।
চন্দ্রপ্রসাদ শইকীয়া
১৯২৭ সালের ৮ জুলাই তারিখে অসমের শিবসাগর জেলার আমগুরির জালুকগাঁও নামক স্থানে জন্ম গ্রহণ করেন। তাঁর পিতার নাম দুর্লভ চন্দ্র শইকীয়া ও মাতার নাম দূর্গেশ্বরী শইকীয়া। ১৯৩০ সালে তাঁর আকস্মিক পিতৃবিয়োগ হয়। ১৯৩৩ সালে তিনি ভূঞাহাত প্রাথমিক বিদ্যালয়ে প্রাথমিক শিক্ষা সমাপ্ত করেন। ১৯৩৮ সালে আমগুরি এম.ই বিদ্যালয়ে নামভর্তী করেন। ১৯৪১ সালে জাঁজী হাইস্কুলে নামভর্তী করেন। ১৯৪২ সালে ভারত ত্যাগ আন্দোলনে যোগদান করেন। ১৯৪৩ সালে ভারতীয় স্বাধীনতা সংগ্রামে অংশগ্রহন করেন ও বৃটিশ দ্বারা গ্রেপ্তার হয়ে চার মাস কারাবাস খাটেন। ১৯৪৪ সালে পুনরায় কারাবাস হয় ও নয় মাস কারাবাস হয়। ১৯৪৫ সালে শিবসাগর সরকারি উচ্চ মাধ্যমিক বিদ্যালয় থেকে প্রাইভেট পরীক্ষার্থী রুপে প্রথম বিভাগে উত্তীর্ণ হন ও গুয়াহাটির কটন কলেজে নামভর্তী করেন।
মানেকা সরকার
মানেকা সরকারের পিতা জাদুকর।পি সি সরকার জুনিয়র এবং মাতা জয়শ্রী সরকার। তার দুই বোন,মউবনি ও মুমতাজ। মউবনি একজন মডেল এবং মমতাজ একজন বাংলা চলচ্চিত্র অভিনেত্রী। ২০০৭ সালে, ফিলাডেলফিয়া, মার্কিন যুক্তরাষ্ট্রে মানেকা শোর জন্য গিয়েছিলেন। সেখানে সাধারণ বন্ধুদের মাধ্যমে সুস্মিত রঞ্জন হালদারের সঙ্গে আলাপ হয়। সুস্মিত,নিউ ইয়র্ক বিশ্ববিদ্যালয় থেকে এমবিএ সম্পন্ন করেন এবং তার কোম্পানী প্রতিষ্ঠিত করছিলেন। পরে সুস্মিতের সঙ্গে তার বিবাহ হয়।
সত্য সাই
পুত্তপর্থি, যেখানে সত্য সাই বাবার জন্ম হয়েছিল, অন্ধ্রপ্রদেশের একটি ছোট্ট প্রত্যন্ত গ্রাম ছিল। এখন সেই 'গ্রাম'-এ একটা বৃহৎ বিশ্ববিদ্যালয় কম্প্লেক্স, এক বিশেষ চিকিৎসালয়, দুটি সংগ্রহালয়: "সনাতন সংস্কৃতি" ("সর্ব ধর্ম সংগ্রহালয়" বলেও পরিচিত) এবং "চৈতন্য জ্যোতি" যা সত্য সাই বাবার জীবন এবং শিক্ষার ওপরেই আধারিত (পরে নিজের স্থাপত্যের জন্য কয়েকটি আন্তর্জাতিক পুরস্কার পেয়েছে)। সেখানে একটি প্লেনেটেরিয়াম, একটা রেলওয়ে স্টেশন, একটা হিল-ভিউ ষ্টেডিয়াম, একটা প্রশাসনিক ভবন, ইন্ডোর স্পোর্টস ষ্টেডিয়াম ইত্যাদিও আছে। উচ্চ পর্যায়ের ভারতীয় রাজনীতিবিদ যেমন ভূতপূর্ব রাষ্ট্রপতি এ. পি. জে. আব্দুল কালাম, প্রাক্তন প্রধানমন্ত্রী অটল বিহারী বাজপেয়ী, অন্ধ্রপ্রদেশেের প্রাক্তন মুখ্যমন্ত্রী কনিজেটি রসাইয়াহ, কর্ণাটকের মুখ্যমন্ত্রী বি-এস ইয়েদ্যুরাপ্পা ইত্যাদি মানুষরাও পুত্তপর্থির আশ্রমের আনুষ্ঠানিক অতিথি ছিলেন। দশ লাখেরও অধিক মানুষ সত্য সাই বাবার ৮০তম জন্মদিন উপভোগ করেছিল, তার মধ্যে ভারত এবং ১৮০টি অন্য দেশের ১৩০০০ বিশেষ লোক ছিল।
সতীশ চন্দ্র
সতীশ চন্দ্রের জন্ম ২০ নভেম্বর, ১৯২২ তারিখে, মিরাট, উত্তরপ্রদেশের (আগে ইউনাইটেড প্রভিন্সেস)। তাঁর পিতা স্যার সীতা রাম, পাকিস্তানে ভারতের প্রথম হাইকমিশনার, এবং মাতা বাসুদেবী। তিনি এলাহাবাদ বিশ্ববিদ্যালয়ে পড়াশুনো করেন যেখানে থেকে তিনি বি।এ। (১৯৪২), এম।এ। (১৯৪৪) এবং ডি। ফিল (১৯৪৮) আর। পি। ত্রিপাঠির অধীনে। তাঁর ডক্টরেট থিসিস ছিল "Parties and Politics in 18th century India"।
নবীনচন্দ্র দাশ
নবীনচন্দ্র দাশ (১৮৪৫-১৯২৫) ছিলেন একজন উল্লেখযোগ্য বাঙালি আবিষ্কারক, উদ্যোক্তা, ব্যবসায়ী এবং ১৯ শতকের দ্বিতীয়ার্ধের ও ২০ শতকের প্রথম দিকে বাংলা সাংস্কৃতিক প্রতীক। উত্থাপিত সময়ে ইস্ট ইন্ডিয়া কোম্পানির ভারতীয় সম্পদের রাজধানী হিসাবে পরিচিত কলকাতা শহরে জন্মগ্রহণ। বাংলা সংস্কৃতি ও সমাজে নবীন চন্দ্র দাশের উল্লেখযোগ্য প্রধান অবদান ছিল তাঁর উদ্ভাবনী মিষ্টান্ন যা বাঙালির জন্য পুরোপুরি নতুন মিষ্টি তৈরি করে। তাঁর সৃষ্টিকে আজকের বাঙালি রন্ধনপ্রণালী একটি গুরুত্বপূর্ণ এবং দীর্ঘস্থায়ী উপাদান গঠন। ব্যাপকভাবে পরিচিত বাঙালি মিষ্টি "রসোগ্লো" বা "রাজগল্লা", ১৯ শতকের বাংলার জনপ্রিয় লিমারিকের সৃষ্টিকর্তা হিসেবে পরিচিত নবীনচন্দ্র দাশ। তাকে রসগোল্লার কলম্বাস হিসাবে উল্লেখ করা হয়। তাঁর অন্যান্য সৃষ্টির মধ্যে রয়েছে "আবির খাবো", "দিদো সন্দেশ" এবং "বেকুঠা ভোজন" (উভয়ই "কচা পাব" বেস উপাদান হিসাবে ব্যবহার করে), সুপরিচিত "কাস্তুরা পাক" "আতা (কাস্টার্ড আপেল) সন্দেশ" এবং "কাথাল (কাঁঠাল) সন্দেশ"।
প্রভাস সরকার
বিপ্লবী প্রভাস সরকার অধুনা উত্তর চব্বিশ পরগণা জেলার বেলঘরিয়ায় জন্মগ্রহন করেছিলেন ১৯০৭ সালে। ম্যাট্রিক পাশ করে এল এম এফ কোর্সে ডাক্তারী পড়ার সময় বিপ্লবী রাজনীতিতে যোগ দেন।
প্রণব মুখোপাধ্যায়
প্রণব মুখোপাধ্যায়ের জন্ম অধুনা পশ্চিমবঙ্গের বীরভূম জেলার কীর্ণাহার শহরের নিকটস্থ মিরাটি গ্রামে। তাঁর পিতার নাম কামদাকিঙ্কর মুখোপাধ্যায় ও মাতার নাম রাজলক্ষ্মী দেবী। বিশিষ্ট স্বাধীনতা সংগ্রামী কামদাকিঙ্কর ১৯২০ সাল থেকে ভারতীয় জাতীয় কংগ্রেসের একজন সক্রিয় সদস্য ছিলেন। ব্রিটিশ শাসনকালে তিনি দশ বছর কারারুদ্ধ ছিলেন। পরে কামদাকিঙ্কর অল ইন্ডিয়া কংগ্রেস কমিটি এবং পশ্চিমবঙ্গ বিধান পরিষদের সদস্য (১৯৫২-৬৪) হন; তিনি বীরভূম জেলা কংগ্রেস কমিটির সভাপতির পদও অলংকৃত করেন। প্রণব মুখোপাধ্যায় সিউড়ির বিদ্যাসাগর কলেজের ছাত্র ছিলেন; এই কলেজটি সেই সময়ে কলকাতা বিশ্ববিদ্যালয়ের অধিভুক্ত ছিল।
মানেকা সরকার
মানেকা সরকার() প্রকৃত নাম পরমা সরকার() হলেন একজন কলকাতা, পশ্চিমবঙ্গ, ভারতে অবস্থিত একজন ভারতীয় জাদুকর।পি সি সরকার জুনিয়রের এবং জয়শ্রী সরকারের কন্যা। দেশের প্রথম নারী জাদুকর।মায়াজাল বা জাদুবিদ্যায় তিনি বিশ্বজুড়ে খ্যাতি অর্জন করেছেন। মেনকা এর রক্তে যাদু - তিনি এই শিল্পের নবম প্রজন্ম। তার পিতামহ ছিলেন, প্রখ্যাত পি সি সরকার।
গণপতি চক্রবর্তী
গণপতি চক্রবর্তী () (১৮৫৮ - ২০ নভেম্বর ১৯৩৯) ছিলেন একজন বিখ্যাত জাদুকর। তিনি তাঁর চিত্তাকর্ষক জাদুবিদ্যার কৌশলগুলির জন্য বিখ্যাত ছিলেন। তাঁকে বাংলার আধুনিক জাদুবিদ্যার পথকৃৎ বলে গণ্য করা হয়। তিনি পি সি সরকার এবং কে লালের পরামর্শদাতা ছিলেন।
দীনেশচন্দ্র সরকার
দীনেশচন্দ্র সরকার এক আয়ুর্বেদিক চিকিৎসক পরিবারে ১৯০৭ সালের ৮ই জুন বর্তমান বাংলাদেশের ফরিদপুরের (তৎকালীন ব্রিটিশ ভারত) নিকটবর্তী কৃষ্ণনগর গ্রামে জন্মগ্রহণ করেন। সংস্কৃত বিষয়ে ১৯২৯ সালে তিনি সম্মানসহ স্নাতক ডিগ্রি লাভ করেন এবং ১৯৩১ সালে লিপি ও মুদ্রাতত্ত্বে বিশেষ দক্ষতাসহ প্রাচীন ভারতীয় ইতিহাস ও সংস্কৃতি বিষয়ে স্নাতকোত্তর পরীক্ষায় প্রথম শ্রেণিতে উত্তীর্ণ হন। ড. ভান্ডরকরের তত্ত্বাবধানে প্রেমচাঁদ রায়চাঁদ ছাত্র হিসেবে সফলভাবে গবেষণা সম্পন্ন করার জন্য ১৯৩৭ সালে তিনি মৌয়াত স্বর্ণপদক অর্জন করেন।
চণ্ডীগড়
১৯৬৬র ১লা মভেম্বর ভারতের রাজ্য হরিয়ানার জন্ম হয় পাঞ্জাবের হিন্দিভাষী-বহুল পূর্বাঞ্চল থেকে, পশ্চিমাংশের পঞ্জাবীভাষীরা থেকে যায় পাঞ্জাব রাজ্যে। কিন্তু চণ্ডীগড় শহরটি পড়ে যায় দুটির ভৌগোলিক ও ভাষাঅঞ্চলের সীমারেখার উপরেই, এবং দুটিরই প্রশাসনিক রাজধানী হিসাবে যাতে কাজ করতে পারে সেই জন্য একে কেন্দ্র শাসিত অঞ্চল হিসাবে রাখা হয়। তা সত্ত্বেও ১৯৮৫ সালে তৎকালীন প্রধানমন্ত্রী রাজীব গান্ধীর সঙ্গে অকালি দলের সন্ত হরচাঁদ সিংহ লংওয়ালের সাক্ষরিত চুক্তি অনুসারে অঞ্চলটিকে ১৯৮৬ সালে পাঞ্জাবের অন্তর্ভুক্ত করার কথা হয়েছিল, কথা ছিল চণ্ডীগরের জন্য আরেকটি নতুন রাজধানী তৈরি করা হবে। কিন্তু অন্তর্ভুক্তি স্থগিত রাখা হয় কারণ এর পরিবর্তে পাঞ্জাবের কিছু জেলাও হরিয়ানাতে হস্তান্তরিত হবার কথা ওঠে কিন্তু কর্যকর হয়ে ওঠেনি।
রামকৃষ্ণ মিশন স্বামী বিবেকানন্দের পৈত্রিক বাসভবন ও সাংস্কৃতিক কেন্দ্র
রামকৃষ্ণ মিশন স্বামী বিবেকানন্দের পৈত্রিক বাসভবন ও সাংস্কৃতিক কেন্দ্র হল একটি জাদুঘর ও সাংস্কৃতিক কেন্দ্র। এটি ভারতের পশ্চিমবঙ্গ রাজ্যের রাজধানী কলকাতা শহরের ৩ নং গৌরমোহন স্ট্রিটে অবস্থিত। ১৮৬৩ সালের ১২ জানুয়ারি এই বাড়িতেই স্বামী বিবেকানন্দ (পূর্বাশ্রমের নাম নরেন্দ্রনাথ দত্ত) জন্মগ্রহণ করেছিলেন। বিবেকানন্দের সমগ্র ছেলেবেলা ও প্রথম যৌবন এই বাড়িতেই কাটে। ভারতের প্রাক্তন রাষ্ট্রপতি এ. পি. জে. আব্দুল কালাম এই বাড়ির সাংস্কৃতিক কেন্দ্রটি উদ্বোধন করেন।
কেশবচন্দ্র সেন
কলকাতার এক সম্ভ্রান্ত বৈষ্ণব বংশে কেশবচন্দ্র সেনের জন্ম। তাঁর পিতামহ দেওয়ান রামকমল সেন ছিলেন রয়্যাল এশিয়াটিক সোসাইটি অব বেঙ্গলের প্রথম ভারতীয় সেক্রেটারি। রামকমলের দ্বিতীয় পুত্র প্যারীমোহন সেন ছিলেন কেশবচন্দ্রের পিতা। প্যারীমোহনের জন্ম হয় ১৮১৪ খ্রিস্টাব্দে । সুপুরুষ ও গুণবান প্যারীমোহন ছিলেন মধুর স্বভাব, সূক্ষ্ম রুচি ও শিল্পীভাবাপন্ন। ১৮৪৮ খ্রিস্টাব্দে মাত্র চৌত্রিশ বছর বয়সেই তাঁর মৃত্যু হয়। কেশবচন্দ্রের মা ছিলেন সরলা সুন্দরী দেবী। তিনিও পরম রূপবতী ও মহীয়সী নারী ছিলেন। বালক কেশবচন্দ্রের চরিত্রগঠনে তাঁর প্রভাব ছিল সর্বাধিক। 
১৮৪৮ খ্রিস্টাব্দে মাত্র চৌত্রিশ বছর বয়সেই তাঁর মৃত্যু হয়।
কেশবচন্দ্রের রাজনৈতিক মতাদর্শের মধ্যে ইংরেজ বিদ্বেষের ভাব লক্ষিত না হলেও, ব্যক্তিস্বাধীনতা ও সামাজিক ন্যায়ের পক্ষে তাঁর দৃপ্ত ভাষণগুলি স্বাধীনতা আন্দোলনের অব্যবহিত পূর্বযুগে ভারতের জাতীয় চেতনার উন্মেষ ঘটাতে বিশেষভাবে সাহায্য করে। তর্কযুদ্ধে ইউরোপীয় মিশনারিদের পরাস্ত করে ভারতের ধর্ম, সভ্যতা ও সংস্কৃতি বিষয়ে তাঁদের ছড়ানো কুৎসার সমুচিৎ জবাব দেন। শ্রীরামকৃষ্ণের বিশেষ স্নেহধন্য কেশবচন্দ্র ভারতবর্ষ ও ইংল্যান্ডের নানা স্থানে ধর্মপ্রচার করেন এবং তাঁর বাগ্মীতায় সেকালের প্রগতিপন্থী শিক্ষিত ভারতবাসীর মনে অভূতপূর্ব আলোড়ন সৃষ্টি হয়।
ব্রহ্মানন্দ কেশবচন্দ্র হিন্দুসমাজের বর্ণপ্রথা বিলোপ, বিধবা বিবাহের প্রবর্তন ও স্ত্রীশিক্ষার উন্নতিসাধন প্রভৃতি প্রগতিশীল চিন্তাভাবনার সমর্থক ছিলেন। তিনি হিন্দুসমাজের থেকে ব্রাহ্মসমাজের স্বাতন্ত্রবিধানেও বিশেষ যত্নবান ছিলেন। মহর্ষি দেবেন্দ্রনাথ ঠাকুরের সঙ্গে তাঁর বৈপ্লবিক চিন্তাভাবনারগুলির বিরোধ বাধলে তিনি ও তাঁর অনুগামীরা ভারতবর্ষীয় ব্রাহ্মসমাজ প্রতিষ্ঠা করেন। পরে তাঁর কন্যা সুনীতি দেবীর বিবাহকালে ব্রাহ্মপ্রথা লঙ্ঘিত হলে, কয়েকজন অনুগামী ভারতবর্ষীয় ব্রাহ্মসমাজ ত্যাগ করে সাধারণ ব্রাহ্মসমাজ প্রতিষ্ঠা করেন। এরপর কেশবচন্দ্র বিভিন্ন ধর্মমতের সমন্বয়ে নববিধান ব্রাহ্মসমাজের সূচনা করেন ও অবশিষ্ট জীবন ধর্মাচরণেই অতিবাহিত করেন।
বীরেন্দ্রনাথ সরকার
বীরেন্দ্রনাথ সরকারের জন্ম রাজশাহী জেলার বাগমারা এলাকায়। রাজশাহী বিবি হিন্দু একাডেমি থেকে প্রবেশিকা পাশ করেন ১৯৩২ এ। রাজশাহী কলেজ থেকে ১৯৩৬ খৃষ্টাব্দে আই.এ, ১৯৩৮ খৃষ্টাব্দে বি.এ পাস করেন। ছাত্রাবস্থাতেই বিপ্লবী রাজনীতিতে হাতেখড়ি হয়।
গণপতি চক্রবর্তী
গণপতির জন্ম হয় হুগলি জেলার শ্রীরামপুরের কাছে ছাতরা গ্রামে একটি জমিদার পরিবারে। তাঁর ছেলেবেলায় তিনি লেখাপড়ায় উৎসাহী ছিলেন না। তিনি বরং গান-বাজনায় বেশি উৎসাহী ছিলেন। সতেরো আঠারো বছর বয়েসে তিনি গৃহত্যাগ করেন হিন্দু সাধুদের থেকে গুপ্ত মন্ত্রতন্ত্র, ভবিষ্যৎ ও অদৃষ্ট গণনা, ঝাড়ফুঁক এবং নানা রোগের অলৌকিক চিকিৎসাবিদ্যা শেখার জন্য। তিনি দু-একজন যাদুকরের সংস্পর্শেও এসেছিলেন।
প্রফুল্ল চন্দ্র রায়
পি সি রায় বাংলাদেশের খুলনা জেলার পাইকগাছা উপজেলার রাডুলি গ্রামে ১৮৬১ সালের ২ আগস্ট জন্মগ্রহণ করেন। তিনি মা ভূবনমোহিনী দেবী এবং পিতার হরিশচন্দ্র রায়ের পুত্র। হরিশচন্দ্র রায় স্থানীয় জমিদার ছিলেন। বনেদি পরিবারের সন্তান প্রফুল্লচন্দ্র ছেলেবেলা থেকেই সব বিষয়ে অত্যন্ত তুখোড় এবং প্রত্যুৎপন্নমতি ছিলেন।
আশীষ কুমার লোহ
আশীষ কুমার লোহ (১০ অক্টোবর ১৯৩৭ - ৪ নভেম্বর ১৯৯৪) ছিলেন একজন বাংলাদেশী নাট্যকার, চিত্রনাট্যকার, লেখক, অভিনেতা ও কৌতুকাভিনেতা। ছোট গল্পকার হিসাবেও তিনি সুনাম অর্জন করেন। তিনি "পরিণীতা" (১৯৮৬) চলচ্চিত্রে অভিনয় করে শ্রেষ্ঠ পার্শ্বচরিত্রে অভিনেতা বিভাগে জাতীয় চলচ্চিত্র পুরস্কার অর্জন করেন।লোহ ১৯৩৭ সালের ১০ অক্টোবর ময়মনসিংহ জেলার ঈশ্বরগঞ্জ উপজেলার উচাখিলা ইউনিয়নের গোল্লা জয়পুর গ্রামে জন্মগ্রহণ করেন। বাল্যকালে স্থানীয় প্রাথমিক বিদ্যালয়ে লেখাপড়া শেষে তিনি ময়মনসিংহ জিলা স্কুলে ভর্তি হন। ১৯৫৩ সালে ম্যাট্রিক পাস করে তিনি ময়মনসিংহ আনন্দমোহন কলেজে বিজ্ঞান বিভাগে ভর্তি হন।
কলেজে ছাত্র থাকাকালীন তিনি কৌতুক ও নাটকে অভিনয়ের দিকে ঝুঁকে পরেন। কলেজের বার্ষিক নাটক ও বিভিন্ন অনুষ্ঠানে অভিনয় ও কৌতুক এবং স্থানীয় টাউন হল মঞ্চে নিয়মিত নাটকে অভিনয় করে খ্যাতি অর্জন করেন।
আনন্দমোহন কলেজ থেকে ১৯৫৫ সালে আইএসসি পাস করেন। এরপর তিনি ঢাকায় চলে যান এবং ঢাকার বিভিন্ন মঞ্চ নাটকে অভিনয় ও কৌতুক প্রদর্শন করে ঢাকায় খ্যাতি অর্জন করেন। এই সময় তিনি বেতার ও টেলিভিশনে অভিনয় শিল্পী হিসেবে তালিকাভুক্ত হন।
সন্ধ্যাকর নন্দী
সন্ধ্যাকর নন্দী বাংলার পাল শাসনামলের একজন প্রাচীন কবি। আনুমানিক ১০৮৪ সালে তার জন্ম। উত্তরবঙ্গের প্রাচীন নগরী পুন্ড্রবর্ধনের বৃহদ্বটু গ্রামে(এখন দক্ষিন দিনাজপুর জেলার কুমারগঞ্জের বটুন গ্রামে) এক কায়স্ত পরিবারে তিনি জন্মগ্রহন করেন। তার পিতামহের নাম পিনাক নন্দী এবং পিতার নাম প্রজাপতি নন্দী। তার পিতা পাল রাজা রামপালের রাজসভার যুদ্ধ ও শান্তী বিষয়ক মন্ত্রী ((সান্ধিবিগ্রহিক)) ছিলেন। তিনি রামচরিতম্ (রামচরিত মানস) নামে একটি মহাকাব্য রাচনা করেন। হরপ্রসাদ শাস্ত্রী তালপাতায় লেখা রামচরিতম্ পুঁথিটি আবিষ্কার করেন। কোলকাতার এশিয়াটিক সোসাইটির যাদুঘরে পুঁথিটি রক্ষিত আছে। চারটি পরিচ্ছেদে বিভক্ত সংস্কৃত ভাষায় রচিত এই কাব্যে যুগপৎ হিন্দু ধর্মের অবতার রামচন্দ্র এবং গৌড়ের রাজা রামপালের প্রশংসা বর্ণনা করা হয়েছে। পুঁথির শেষাংশে কবি তার আত্মপরিচয় লিপিবদ্ধ করেছেন।
প্রবোধচন্দ্র বাগচী
তিনি ১৮৯৮ সালের ১৮ নভেম্বর শ্রিকলে (বর্তমানে বাংলাদেশের যশোর জেলায় জন্মগ্রহন করেন। তার পিতার নাম ছিলো শ্রী হরিনাথ বাগচী এবং মায়ের নাম ছিলো তরঙ্গিনী দেবী। খুব অল্প বয়সেই তার মা মারা যান এবং শ্রিকলেই (হাট শ্রীকল) তার লেখাপড়া শুরু করেন। ছোটবেলা থেকেই তিনি খুব মেধাবী ছিলেন। তিনি প্রধান শিক্ষকসহ অন্যান্য শিক্ষকদের স্নেহভাজন ছিলেন। ১৯১৪ সালে তিনি ম্যাট্রিক পাশ করেন। কৃষনগর সরকারি কলেজ থেকে ১৯১৮ সালে স্নাতক পরীক্ষা সম্পন্ন করেন। তিনি কলেজের সকল শিক্ষার্থীদের মধ্যে প্রথম স্থান লাভ করেন এবং বিশষ সম্মানসূচক "মেহিনী মোহন রায় পদক" লাভ করেন। গণিতে তার বিশেষ দক্ষতা থাকলেও তিনি সংস্কৃত ভাষায় উচ্চশিক্ষা লাভ করেন। প্রাচীন ভারতীয় ইতিহাস গবেষণার আগ্রহ থেকেই তিনি মূলত এই বিষয়টি বেছে নিয়েছিলেন।
গম্ভীর সিং মুড়া
গম্ভীর সিং মুড়া ১৯৩০ খ্রিস্টাব্দে ব্রিটিশ ভারতের মানভূম জেলার অন্তর্গত অযোধ্যা পাহাড়ের নিকটস্থ পিটিদিরি নামক একটি গ্রামে ছৌ নৃত্যশিল্পী জিপা সিং মুড়ার কনিষ্ঠ পুত্র রূপে জন্মগ্রহণ করেন। জন্মের পর তাঁর নাম রাখা হয় বাবু সিং। খুব অল্প বয়সে পিতৃহীন গম্ভীরা তাঁর মাতুলালয় পিটিদিরি গ্রামে চৌদ্দ বছর পর্য্যন্ত বসবাস করেন। ১৯৪৩ খ্রিস্টাব্দে তিনি তাঁর পৈতৃক ভিটে চড়িদা গ্রামে চলে যান। এই সময় চড়িদা গ্রামের নিকটস্থ জঙ্গলে বসবাসকারী পশুপাখিদের অঙ্গভঙ্গি অনুকরণ করে তিনি ছৌ নাচের জন্য চাল তৈরী করেন। তিনি সাত গ্রামের গরু চরাতেন এবং গরু চরাতে চরাতে বনে প্রকৃতির অনুষঙ্গ থেকে ঝুমুরের তালিম নেন। তিনি বলতেন তার শিক্ষাগুরু কামধেনু। মানভূমের ঝুমুরিয়া গোলাম মহম্মদ খাঁ'র উদ্যোগে ১৯৪৬ খৃষ্টাব্দে বাঘমুন্ডির রাজদরবারে ছৌ নাচের আসরে মহিষাসুরের ভূমিকায় অভিনয় করে সম্মান অর্জন করেন।
ঈশ্বরচন্দ্র বিদ্যাসাগর
ঈশ্বরচন্দ্র বিদ্যাসাগর ১৮২০ খ্রিস্টাব্দের ২৬ সেপ্টেম্বর (বাংলা ১২২৭ বঙ্গাব্দের ১২ আশ্বিন, মঙ্গলবার) বর্তমান পশ্চিম মেদিনীপুর জেলার বীরসিংহ গ্রামে জন্মগ্রহণ করেন। বীরসিংহ সেই সময় অধুনা পশ্চিমবঙ্গের হুগলি জেলার অন্তর্ভুক্ত ছিল। ঈশ্বরচন্দ্রের পিতামহ রামজয় তর্কভূষণ ছিলেন সুপণ্ডিত ও বলিষ্ঠ দৃঢ়চেতা পুরুষ। ইনিই ঈশ্বরচন্দ্রের নামকরণ করেছিলেন। ঈশ্বরচন্দ্রের পিতা ঠাকুরদাস বন্দ্যোপাধ্যায় কলকাতায় চাকুরি করতেন। পরিবার নিয়ে শহরে বাস করা তাঁর সাধ্যের অতীত ছিল। সেই কারণে বালক ঈশ্বরচন্দ্র গ্রামেই মা ভগবতী দেবী ও ঠাকুরমার সঙ্গে বাস করতেন।
দীপা কর্মকার
কর্মকার ১৯৯৩ ভারতের ত্রিপুরা রাজ্যের আগরতলায় এক বাঙালি পরিবারে জন্মগ্রহন করে। তার বয়স যখন ৬ বছর, তখন থেকেই সে জিমন্যাস্টিকসের প্রশিক্ষণ নেওয়া শুরু করে। তখন থেকেই তার কোচ হিসাবে প্রশিক্ষণ দিচ্ছে বিশ্বেশ্বর নন্দী।
প্রতাপ চন্দ্র লাল
এয়ার চীফ মার্শাল প্রতাপ চন্দ্র লাল (৬ ডিসেম্বর ১৯১৬-আগস্ট ১৯৮২) ভারত-পাকিস্তান যুদ্ধ ১৯৭১ চলাকালীন সময় ভারতীয় বিমান বাহিনীর প্রধান কর্মকর্তা (বিমান বাহিনী প্রধান) ছিলেন। ১৯৬৯ সালের ১৬ জুলাই তিনি বিমান বাহিনী প্রধান হিসেবে নিয়োগপ্রাপ্ত হন এবং এ পদে থেকে ১৯৭৩ সালের ১৫ জানুয়ারী অবসরে যান।
প্রতাপ চন্দ্র লাল জন্মগ্রহণ করেন ১৯১৭ সালের ডিসেম্বর মাসে, এলাহাবাদ-ভিত্তিক একটি আইনজীবী পরিবারে। তার অনেক আগে থেকেই বিমান উড্ডয়নের প্রতি আগ্রহ ছিলো এবং ১৯৩৪ সালের জানুয়ারী মাসে তিনি 'আনাড়ি বৈমানিক' (বেসামরিক) এর লাইসেন্স পেয়ে যান। তিনি যুক্তরাজ্যের কিংস কলেজে সাংবাদিকতা বিষয়ে ডিপ্লোমা করেন ১৯৩৮ সালে, তিনি আশা করেছিলেন ১৯৩৯ সালের শেষের দিকে 'ইন্স অব কোর্ট' (যুক্তরাজ্য) তে আইন বিষয়ে পড়াশোনা শুরু করবেন। ইতোমধ্যে দ্বিতীয় বিশ্বযুদ্ধ শুরু হয়ে যায় এবং প্রতাপ যুক্তরাজ্যে না যেয়ে রাজকীয় ভারতীয় বিমান বাহিনীতে যোগ দেবেন বলেন মনস্থির করেন এবং ১২ নভেম্বর ১৯৩৯ তারিখে তিনি রিসালপুরে (বর্তমানে পাকিস্তানস্থিত) আসেন এবং এখানের রাজকীয় বিমান বাহিনীর একটি ঘাঁটি ছিলো যেখানে প্রশিক্ষণ হয়। তাকে বিমান বাহিনীর 'বিমান পোত চালনা' (নেভিগেটর) এর প্রশিক্ষণ দেওয়া হয়েছিলো এবং তিনি ১৯৪০ সালের মে মাসের দিকে বিমান বাহিনীর কমিশন্ড পদ লাভ করেন করাচী শহরে (বর্তমানে পাকিস্তানে)।
রাজশেখর বসু
রাজশেখর বসু ১৮৮০ খ্রিস্টাব্দের ১৮ই মার্চ বর্ধমান জেলার বামুনপাড়া গ্রামে তাঁর মাতুলালয়ে জন্মগ্রহণ করেন। তাঁর পিতা দার্শনিক পণ্ডিত চন্দ্রশেখর বসুর ছিলেন দ্বারভাঙ্গা রাজ-এস্টেটের ম্যানেজার। তাঁর নিবাস ছিল নদিয়া জেলার বীরনগর (উলা) গ্রামে। রাজশেখর বসু ছিলেন চন্দ্রশেখর ও লক্ষ্মীমণি দেবীর ছয় সন্তানের (শশীশেখর, গিরিন্দ্রশেখর প্রমুখ) মধ্যে দ্বিতীয়। দ্বারভাঙ্গায় তিনি শৈশবকাল অতিবহিত করেন ও বাংলা ভাষার তুলনায় হিন্দী ভাষায় পারদর্শীতা অর্জন করেন। তিনি ১৮৯৫ খ্রিস্টাব্দে দ্বারভাঙ্গা রাজস্কুল থেকে এন্ট্রাস, ১৮৯৭ খ্রিস্টাব্দে পাটনা কলেজ থেকে এফ.এ পাশ করেন। ফার্স্ট আর্টস পাস করার পর শ্যামাচরণ দে'র পৌত্রী মৃণালিনী দেবীর সঙ্গে পরিণয়সূত্রে আবদ্ধ হন। ১৮৯৯ খ্রিস্টাব্দে কলকাতা প্রেসিডেন্সী কলেজ থেকে রসায়ন ও পদার্থবিজ্ঞানে অনার্সসহ বি.এ পাশ করেন। তখনও এম.এস-সি কোর্স চালু না হওয়ায় ১৯০০ খ্রিস্টাব্দে রসায়নে এম.এ পরীক্ষা দেন এবং প্রথম হন।
শচীন দেববর্মণ
বীরচন্দ্র মাণিক্যের অর্থানুকূল্যে, কুমিল্লার চর্থায় ৬০ একর জমি নিয়ে প্রাসাদ নির্মাণ করেছিলেন কুমার বাহাদুর নবদ্বীপচন্দ্র। এই প্রাসাদে ১৯০৬ সালের পয়লা অক্টোবর তাঁর ছোট সন্তান শচীন দেববর্মণের জন্ম। ১৯১০ থেকে ১৯২০ খ্রিস্টাব্দ পর্যন্ত ঠাকুরপাড়ার সুরলোক, কান্দিরপাড়ের সবুজ সংঘ নাট্যদল, দি গ্রেট জার্নাল থিয়েটার পার্টি, ইয়ংম্যান্স ক্লাব ইত্যাদি নিয়ে গড়ে উঠেছিল কুমিল্লার সাংস্কৃতিক পরিমন্ডল। ত্রিপুরার মহারাজারা কুমিল্লায় তৈরি করেছেন টাউনহল, নাট্যশালা, লাইব্রেরি এবং নানা সংস্কৃতিক কেন্দ্র। ১৯২০ খ্রিস্টাব্দের দিকে শচীন দেবের বন্ধুদের মধ্যে ছিলেন সুরসাগর হিমাংশু দত্ত, অজয় ভট্টাচার্য, মোহিনী চৌধুরী, সমরেন্দ্র পাল, কাজী নজরুল ইসলাম, শৈলবালা দাম, ধ্রুপদীয়া সৌরেন দাশ, সুধীন দাশ প্রমুখ। সেখানে নিয়মিত আসতেন চলচ্চিত্র পরিচালক সুশীল মজুমদার, ননী মজুমদার, ব্রজেন ব্যানার্জি, জিতু দত্ত, অরুণ মহলানবিশ প্রমুখ ব্যক্তিবর্গ। গানের ধরন ছিল ভোরকীর্তন, নগরকীর্তন, কবিগান, ঢপযাত্রা। সাহিত্যিক, সুরকার, গীতিকার, কবি ও সঙ্গীতজ্ঞগণ একত্রিত হতেন ইয়ংমেন্স ক্লাবে। আড্ডা থেকে ভেসে আসত নজরুল ও শচীন দেবের গান। নজরুল কুমিল্লা এলে থাকতেন তালপুকুরের পশ্চিমপাড়ে একটি ঘরে। কুমিল্লা থেকে শচীন দেব কলকাতা চলে আসেন ১৯২৫ খ্রিস্টাব্দে।
যোগীন্দ্রনাথ সরকার
যোগীন্দ্রনাথ সরকার (১৮৬৬ খ্রিস্টাব্দ ; ১২ কার্তিক ১২৭৩ বঙ্গাব্দ - ১৯৩৭ খ্রিস্টাব্দ ; ১২ আষাঢ় ১৩৪৪ বঙ্গাব্দ) (ইংরেজি: Jogindranath Sarkar) একজন খ্যাতনামা বাঙালি শিশুসাহিত্যিক । প্রায় একশো বছরেরও বেশি সময় ধরে তাঁর বইগুলি ছোটদের মনোরঞ্জন করে আসছে ।
মহেন্দ্রলাল সরকার
মহেন্দ্রলাল সরকার (১৮৩৩ - ১৯০৪) ইন্ডিয়ান অ্যাসোসিয়েশন ফর দ্য কালটিভেশন অফ সাইন্স-এর প্রতিষ্ঠাতা। তিনি পেশায় চিকিৎসক ছিলেন। তিনি ১৮৭৬ সালে এই প্রতিষ্ঠানটি প্রতিষ্ঠা করে ভারতে বিজ্ঞান প্রসারের ক্ষেত্রে গুরুত্বপূর্ণ ভূমিকা পালন করেন। তাঁর পরামর্শে সরকারি বিবাহবিধি প্রণয়নে মেয়েদের বিবাহের বয়স ন্যূনপক্ষে ১৬ বছর নির্ধারণ করেছিলেন। ১৮৮৮ সালে বঙ্গীয় প্রাদেশিক সম্মেলনে তিনি সভাপতিত্ব করেন। এই সম্মেলনে অসমের চা শ্রমিকদের দুরবস্থা সম্বন্ধে প্রস্তাব নেয়া হয়। মহেন্দ্রলাল শ্রমিকদের অপমানসূচক 'কুলি' শব্দ ব্যবহারে আপত্তি করেন। তিনি কলকাতা বিশ্ববিদ্যালয়ের ফেলো, অনারারি ম্যাজিস্ট্রেট, কলকাতার শেরিফ (১৮৮৭) এবং বঙ্গীয় ব্যবস্থাপক সভার সদস্য ছিলেন।
অমরেন্দ্র ঘোষ
অমরেন্দ্র ঘোষ বাংলাভাষার একজন বিখ্যাত ঔপন্যাসিক যার পূর্ণ নাম শ্রী অমরেন্দ্রনাথ ঘোষ। পূর্বপুরুষের পদবী ছিল ঘোষ রায়। তার আগে পূর্বপুরুষরাই এই রায় ফেলে দিয়ে শুধু ঘোষ লিখতে শুরু করেন। ১৯৫০ সালের পরে কোনো এক সময় তিনি তার নিজের নামের ‘শ্রী’ ও ‘নাথ’টুকু ছেঁটে দিয়ে অমরেন্দ্র ঘোষ নামে আত্মপ্রকাশ করেন। তাঁর জন্মতারিখ ৫ ফেব্রুয়ারি, মঙ্গলবার, ১৯০৭। পিতৃসূত্রে তাঁদের বাড়ি তৎকালীন বরিশাল জেলাধীন রাজাপুর থানার শুক্তাগড় গ্রামে। ড. হাজরা উল্লেখ করেছেন চার-পাঁচ পুরুষ পূর্বে তার পূর্বপুরুষের একজন তাদের আদি বাড়ি বর্তমান বানারীপাড়া থানার নরোত্তমপুর ছেড়ে রাজাপুর থানার শুক্তাগড় গ্রামে তালুক কিনে বসবাস শুরু করেন। ড. হাজরা আরো উল্লেখ করেছেন যে অমরেন্দ্রের জন্ম হয়েছিলো বর্তমান পিরোজপুর জেলার মঠবাড়িয়া থানায়। এ তথ্যের উৎস জানতে চাইলে তিনি বলেন তার মনে হচ্ছে তিনি এ তথ্য অমরেন্দ্র ঘোষের স্ত্রীর কাছ থেকে শুনেছেন। এ কথা সত্য যে, বর্তমান বাগেরহাট জেলার রামপাল থানায় মল্লিকের বেড় গ্রামে তাদের জমি ছিল, ক্ষেত ছিল, যাকে তারা পারিবারিকভাবে দক্ষিণের বিল বলতো। এই দক্ষিণের বিলকে কেন্দ্র করেই তার তিন পর্বের উপন্যাস ‘দক্ষিণের বিল’। কিন্তু মঠবাড়িয়ায় তাদের জমি ও বাড়ি থাকা কিংবা সেখানে অমরেন্দ্রর জন্ম হওয়া বিষয়ে স্মৃতিকথা ‘জবানবন্দী’ থেকে কোনো তথ্য জানা যায় না। স্মৃতিকথায় প্রদত্ত বিভিন্ন তথ্যনিরিখে বরং অণুমিত হয় তাঁর জন্মস্থান মেঘালয়ের রাজধানী শিলংয়ের কাছাকাছি কোনো থানা শহরে যেখানে তাঁর পিতা জানকীকুমার ঘোষ তখন পুলিশের কনস্টেবল পদে সাড়ে তিন টাকা বেতনে চাকুরি করতেন।
মকবুলার রহমান সরকার
= জন্ম ও শৈশব =
এম.আর সরকার গাইবান্ধার সাদুল্লাপুর উপজেলার খোর্দ্দকোমরপুরে ১৯২৮ সালে জন্মগ্রহণ করেন। পিতা দেলোয়ার হোসেন সরকার ছিলেন স্কুলের প্রধান শিক্ষক। মা আসিয়া খাতুনকে মাত্র ৯ মাস বয়সে হারান তিনি। পরে নানীর কাছে বড় হয়ে উঠেন তিনি।
কপিল শর্মা (কৌতুক অভিনেতা)
কপিল শর্মা ভারতের পাঞ্জাব রাজ্যের অমৃতসরে জন্মগ্রহণ করেন। তাঁর পিতা ছিলেন পাঞ্জাব পুলিশের (ভারত) হেড কনস্টেবল এবং মা গৃহিণী। ২০০৪ সালে তাঁর পিতা নয়া দিল্লীর একটি হাসপাতালে ক্যান্সারে আক্রান্ত অবস্থায় মারা যান। কপিল শর্মা অমৃতসরে অবস্থিত হিন্দু কলেজের ছাত্র ছিলেন।
দীনেশচন্দ্র চট্টোপাধ্যায়
দীনেশচন্দ্র অধুনা বাংলাদেশের যশোর জেলার পাইকাড়ায় জন্মগ্রহণ করেছিলেন। পিতা ছিলেন গণিতজ্ঞ অবনীভূষণ চট্টোপাধ্যায়। প্রথম জীবনে দীনেশচন্দ্র স্বাধীনতা সংগ্রামী আন্দোলনে যুক্ত হন ও পরে ভারতের কমিউনিস্ট পার্টিতে যোগ দেন। তিনি বামপন্থী রাজনীতিবিদ সুধাংশু দাশগুপ্ত, মুজফর আহমেদ ও নৃপেন চক্রবর্তীর সাথে কাজ করেছেন। কমিউনিস্ট পার্টির বাংলা মুখপত্র "স্বাধীনতা" পত্রিকার সাথে যুক্ত হন। তিনি সেন্ট জেভিয়ার্স কলেজের ছাত্র ছিলেন পরে কলকাতা বিশ্ববিদ্যালয় থেকে ইংরেজি সাহিত্যে এম. এ পাশ করেন।
১৯৬৮ সালে তার উদ্যোগে ও সম্পাদনায় শিশু, কিশোরদের জন্যে কিশোর ভারতী প্রকাশিত হয়। এই পত্রিকায় তার সর্বাধিক জনপ্রিয় ও আলোচিত উপন্যাস দুরন্ত ঈগল প্রকাশিত হলে দীনেশচন্দ্র বাংলা সাহিত্য জগতে গুরুত্বপূর্ণ স্থান অধিকার করেন। এডভেঞ্চার উপন্যাস, ছোটগল্প, ঐতিহাসিক ও সামাজিক গল্প লিখেছেন। তার প্রচেষ্টায় কলকাতায় পত্রভারতী প্রকাশনা সংস্থা গঠিত হয় ১৯৮২ সালে। পিতার তৈরী প্রকাশনা সংস্থা বিদ্যোদয় লাইব্রেরী কে সুপ্রতিষ্ঠিত করেছিলেন। তার ছদ্মনাম ছিল দীননাথ কাশ্যপ। 
তার রচিত গ্রন্থগুলি হলঃ১৯৮৭ সালে তিনি বিদ্যাসাগর স্মৃতি পুরষ্কারে সম্মানিত হন। তার রচিত ভয়ঙ্করের জীবনকথা গ্রন্থটির জন্যে রাষ্ট্রীয় পুরষ্কার পান। এছাড়া সারাজীবনের সাহিত্যকীর্তির জন্যে বহু পদক, সম্মান ও পুরষ্কার পেয়েছেন দীনেশচন্দ্র।
অমর সিং চমকিলা
অমর সিং চমকিলা ১৯৬১ সালের ২১ জুলাই তারিখে ভারতের পাঞ্জাব প্রদেশের লুধিয়ানার নিকটবর্তী দুগ্রী নামক গ্রামে জন্মগ্রহণ করেন। তাঁর জন্মনাম ছিলো ধান্নি রাম। তাঁর পারিবারিক আর্থিক অবস্থা ছিল খুবই করুণ। তিনি ছিলেন হরি সিং ও কারতার কৌরের কনিষ্ঠ সন্তান। তিনি দুগ্রীর গুজার খান প্রাথমিক বিদ্যালয়ে শিক্ষা লাভ করেন। একজন বৈদ্যুতিক মিস্ত্রির সহকারী হিসাবে কিছুদিন কাজ করার পর তিনি লুধিয়ানা কাপড় কলের কাজ পান। তাঁর ছিল স্বাভাবিক সঙ্গীত প্রতিভা এবং তিনি হারমোনিয়াম ও ঢোলকি বাজানো শেখেন।
রবীন্দ্রচন্দ্র সেন
রবীন্দ্রচন্দ্র সেন ব্রিটিশ ভারতের সিলেট জেলায় ১ জানুয়ারী ১৯০৮ সালে জন্মগ্রহণ করেন। তার মৃত্যু হয় ৪ মে ১৯৮২ সালে।
সতীর্থদের কাছে মণি সেন নামে পরিচিত এই বিপ্লবী বিদ্যালয়ের পাঠ শেষ করার আগে থেকেই বেঙ্গল ভলেন্টিয়ারসের সঙ্গে যুক্ত ছিলেন। সেখান থেকেই বিপ্লবীদের সঙ্গে সখ্যতা হয়। ঢাকা শহরে লোম্যান হত্যার অভিযোগে গ্রেপ্তার হন। পরে মুক্তি পান। পরে পুনরায় ঢাকা শহরে এলে আবার ১৯৩২ সালে গ্রেপ্তার হন এবং প্রথমে ঢাকা জেল এবং পরে মেদিনীপুরের হিজলী জেলে অবরুদ্ধ হন। ১৯৩৭ সালে অন্য়ান্য় সকল বিপ্লবীদের সাথে তিনিও মুক্তি লাভ করেন। পরে সুভাসচন্দ্র বসুর ফরোয়ার্ড দলে যুক্ত হন এবং রংপুর জেলা সংগঠনের ভার পান।
সুচিত্রা ভট্টাচার্য
সুচিত্রা ভট্টাচার্য ১৯৫০ খ্রিস্টাব্দের ১০ই জানুয়ারি ভারতের বিহারের ভাগলপুরে মামারবাড়িতে জন্মগ্রহণ করেন। যদিও তাঁর পিত্রালয় ছিল মুর্শিদাবাদ জেলার বহরমপুর শহরে, তবে কলকাতা শহরে তাঁর স্কুল ও কলেজ জীবন কাটে। তিনি কলকাতা শহরের যোগমায়া দেবী কলেজ থেকে স্নাতক হন।কলকাতা বিশ্ববিদ্যালয়ে শিক্ষালাভের সময় তিনি বিবাহসূত্রে আবদ্ধ হন। বিভিন্ন স্থানে চাকরি করার পর তিনি সরকারী চাকরিতে যোগদান করেন। লেখিকা হিসেবে সম্পূ্র্ণ রূপে সময় দেওয়ার জন্য তিনি ২০০৪ খ্রিস্টাব্দে তাঁর চাকরি থেকে ইস্তফা দেন। জীবনের শেষদিন পর্যন্ত তিনি দক্ষিণ কলকাতার ঢাকুরিয়া অঞ্চলের বাসিন্দা ছিলেন। ২০১৫ সালের ১২ই মে রাত ১০টা ৪৫ মিনিটে তাঁর বাড়িতে হৃদরোগে আক্রান্ত হয়ে সুচিত্রা ভট্টাচার্যের জীবনাবসান হয়।
আব্দুল্লাহ সরকার
আব্দুল্লাহ সরকার ১৯৪২ সালের ২১ ফেব্রুয়ারি তারিখে তদানীন্তন ব্রিটিশ ভারতের বেঙ্গল প্রেসিডেন্সির (বর্তমানঃ বাংলাদেশ) ত্রিপুরা জেলার চাঁদপুর মহকুমার প্রখাত সরকার বাড়িতে জন্মগ্রহণ করেন। তার পিতার নাম পেয়ার আলী সরকার; যিনি অত্র এলাকার জায়গীরদার ছিলেন।
রাধাগোবিন্দ চন্দ্র
রাধাগোবিন্দ চন্দ্র (১৬ই জুলাই, ১৮৭৮, বাগচর গ্রাম, যশোর - ৩রা এপ্রিল, ১৯৭৫, দুর্গাপল্লী, বারাসাত) ভারত উপমহাদেশের সফলতম জ্যোতির্বিজ্ঞানীদের একজন। তিনি এ অঞ্চলে পর্যবেক্ষণমূলক জ্যোতির্বিজ্ঞান চর্চার দিক নির্দেশনা দিয়ে গেছেন। তার জন্ম তৎকালীন ভারতবর্ষের পূর্ববঙ্গে তথা বর্তমান বাংলাদেশে।
নির্মলচন্দ্র চন্দ্র
নির্মলচন্দ্র চন্দ্র ( ১০ অক্টোবর, ১৮৮৮ - ১ মার্চ, ১৯৫৩) ছিলেন খ্যাতনামা বাঙালি, জাতীয়তাবাদী রাজনীতিবিদ, আইনজীবী ও সমাজসেবী। তিনি বিখ্যাত দেশসেবক গনেশচন্দ্র চন্দ্রের পৌত্র।
নির্মলচন্দ্র কলকাতায় জন্মগ্রহন করেন, তার পিতার নাম ছিল রাজচন্দ্র চন্দ্র। চন্দ্র পরিবার অষ্টাদশ শতাব্দীর শেষ ভাগে নদীয়া থেকে কলকাতায় আসে। পিতামহ গনেশচন্দ্র ছিলেন আইনজীবী, কলিকাতা মিউনিসিপ্যালিটির কমিশনার ও রাজনীতিবিদ। নির্মলচন্দ্র এম এ এবং ও বি এল পাশ করার পর কলকাতা হাইকোর্টে ওকালতি করতেন। এরপর পিতার আইনজীবী ফার্ম জিসি চন্দ্র এন্ড কোং এ যোগদান করেন।
হেমচন্দ্র
অধুনা ভারতের গুজরাত রাজ্যের ধন্ধুকা অঞ্চলে এক কার্তিক পূর্ণিমা তিথিতে হেমচন্দ্র জন্মগ্রহণ করেছিলেন। বিভিন্ন সূত্রে তাঁর ভিন্ন ভিন্ন জন্মসন উল্লিখিত হয়েছে। তবে সাধারণভাবে ধরে নেওয়া হয় যে তিনি ১০৮৮ খ্রিস্টাব্দে জন্মগ্রহণ করেছিলেন। তাঁর পিতা চাচিঙ্গা ছিলেন একজন মোধ বানিয়া বৈষ্ণব এবং মাতা পাহিনী ছিলেন একজন জৈন। হেমচন্দ্রের নামকরণ করা হয়েছিল চঙ্গদেব। তাঁর বাল্যকালে জৈন সন্ন্যাসী দেবচন্দ্রসুরি ধন্ধুকে এসেছিলেন। তিনি হেমচন্দ্রের বুদ্ধিমত্তা দেখে খুশি হন। তিনি হেমচন্দ্রকে শিষ্য করতে চেয়েছিলেন। হেমচন্দ্রের মা ও মামা তাতে রাজি হলেও, তাঁর বাবা তাতে রাজি ছিলেন না। তবুও দেবচন্দ্রসুরি হেমচন্দ্রকে নিয়ে খম্ভাতে আসেন এবং সেখানে মাঘ শুক্লা চতুর্থী তিথিতে হেমচন্দ্রকে সন্ন্যাস দীক্ষা দেন। হেমচন্দ্রের সন্ন্যাস নাম হয় সোমচন্দ্র। খম্ভাতের শাসক উদয় মেহতা বা উদয়ন দেবচন্দ্রসুরিকে এই অনুষ্ঠানে সাহায্য করেন। তিনি ধর্মশাস্ত্র, দর্শন, ন্যায়শাস্ত্র ও ব্যাকরণ শিক্ষা করেন এবং জৈন ও অন্যান্য ধর্মের ধর্মশাস্ত্রগুলিতে পাণ্ডিত্য অর্জন করেন। ২১ বছর বয়সে তিনি অধুনা রাজস্থান রাজ্যের নাগাউরে জৈনদের শ্বেতাম্বর সম্প্রদায়ের আচার্য পদ লাভ করেন এবং তাঁর নামকরণ করা হয় আচার্য হেমচন্দ্র সুরি।
ক্ষিতীশচন্দ্র রায়চৌধুরী
ক্ষিতীশচন্দ্র অধুনা বাংলাদেশের নোয়াখালী জেলার ফকিরতলা গ্রামে জন্মগ্রহন করেন। তার পিতার নাম ছিল ভগবানচন্দ্র। তাদের আদি বাড়ি ছিল ফরিদপুর জেলার ইদিলপুর। জাতীয় বিদ্যালয়ের ছাত্র থাকাকালীন স্বদেশী আন্দোলনে যোগ দেন।
শিবচন্দ্র দেব
শিবচন্দ্র দেব (২০শে জুলাই, ১৮১১-১২ই নভেম্বর, ১৮৯০) নব্যবঙ্গ দলের অন্যতম সদস্য ছিলেন৷ কলকাতার চার ক্রোশ উত্তর-পশ্চিমে গঙ্গাতীরবর্তী কোন্নগর গ্রামে তাঁর জন্ম হয়৷ তিনি কোন্নগরের প্রভূত উন্নতি করেন৷ তাঁর প্রচেষ্টায় কোন্নগরে রেলওয়ে স্টেশন, পোস্ট অফিস, বাঙলা বিদ্যালয়, ইংরাজী বিদ্যালয়, ডিসপেন্সারী, ব্রাম্ভসমাজ প্রতিষ্ঠিত হয়৷ তাঁর স্বলিখিত সংক্ষিপ্ত জীবনচরিত থেকে তাঁর সম্পর্কে জানা যায়৷
বৌদ্ধ ধর্ম
উত্তর-পূর্ব ভারতের কপিলাবস্তু নগরীর রাজা শুদ্ধোধন এর পুত্র ছিলেন সিদ্ধার্থ (গৌতম বুদ্ধ)। খ্রিস্টপূর্ব ৫৬৩ অব্দে এক শুভ বৈশাখী পূর্ণিমা তিথিতে লুম্বিনি কাননে (বর্তমান নেপাল) জন্ম নেন সিদ্ধার্থ(গৌতম বুদ্ধ)। তাঁর জন্মের ৭ দিন পর মহামায়া মারা যান। তাঁর জন্মের অব্যাবহিতকাল পর জনৈক কপিল নামক সন্ন্যাসী কপিলাবস্তু নগরীতে আসেন। তিনি সিদ্ধার্থকে দেখে ভবিষ্যৎবানী করেন যে, সিদ্ধার্থ ভবিষ্যতে হয় চারদিকজয়ী (চক্রবর্তী রাজা) রাজা হবেন, নয়ত একজন মহান মানব হবেন। মা মারা যাবার পর সৎ মা মহাপ্রজাপতি গৌতমী তাকে লালন পালন করেন, তাই তার অপর নাম গৌতম।
ছোটোবেলা থেকেই সিদ্ধার্থ সব বিষয়ে পারদর্শী ছিলেন। কিন্তু সিদ্ধার্থ সংসারের প্রতি উদাসীন ছিলেন বলে তাঁকে সংসারী করানোর লক্ষ্যে ১৬ বছর বয়সে রাজা শুদ্ধোধন যশোধরা (যিনি যশ ধারণ করেন) মতান্তরে যশোধা বা গোপা দেবী নামক এক সুন্দরী রাজকন্যার সাথে তার বিয়ে দেন। রাহুল নামে তাদের একটি ছেলে সন্তান হয়। 
ছেলের সুখের জন্য রাজা শুদ্ধোধন চার ঋতুর জন্য চারটি প্রাসাদ তৈরি করে দেন। কিন্তু উচুঁ দেয়ালের বাইরের জীবন কেমন তা জানতে তিনি খুবই ইচ্ছুক ছিলেন। একদিন রথে চড়ে নগরী ঘোরার অনুমতি দেন তার পিতা। নগরীর সকল অংশে আনন্দ করার নির্দেশ দেন তিনি, কিন্তু সিদ্ধার্থের মন ভরল না। প্রথম দিন নগরী ঘুরতে গিয়ে একজন বৃদ্ধ ব্যক্তি, দ্বিতীয় দিন একজন অসুস্থ মানুষ, তৃতীয় দিন একজন মৃত ব্যক্তি এবং চতুর্থ দিন একজন সন্ন্যাসী দেখে তিনি সারথি ছন্দককে প্রশ্ন করে জানতে পারেন জগৎ দুঃখময়। তিনি বুঝতে পারেন সংসারের মায়া, রাজ্য, ধন-সম্পদ কিছুই স্থায়ী নয়। তাই দুঃখের কারণ খুঁজতে গিয়ে ২৯ বছর বয়সে গৃহ্ত্যাগ করেন। দীর্ঘ ৬ বছর কঠোর সাধনার পর তিনি বুদ্ধগয়া নামক স্থানে একটি বোধিবৃক্ষের নিচে বোধিজ্ঞান লাভ করেন।
সবার আগে বুদ্ধ তাঁর ধর্ম প্রচার করেন পঞ্চ বর্গীয় শিষ্যের কাছে; তাঁরা হলেন কৌন্ডিন্য (মতান্তরে প্রথম জীবনে সিদ্ধার্থের গুরু ছিলেন), বপ্প, ভদ্দিয় (ভদ্রিয়), মহানাম এবং অশ্বজিত। এরপর দীর্ঘ ৪৫ বছর বুদ্ধ ভারতের বিভিন্ন স্থানে তার বৌদ্ধ ধর্মের বাণী প্রচার করেন। এবং তাঁর প্রচারিত বাণী ভারত ছাড়াও অন্যান্য দেশেও দিকে-দিকে ছড়িয়ে পড়ে। অবশেষে খ্রিস্টপূর্ব ৪৮৩ অব্দে তিনি কুশীনগর নামক স্থানে ৮০ বছর বয়সে মৃত্যু বরন করেন।
গৌতম বুদ্ধের প্রচারিত বাণীর মূল অর্থ হল অহিংসা।
পি সি সরকার জুনিয়র
পি.সি.সরকাররের সেরা ম্যাজিক, বড় আকারের বস্তুগুলি অদৃশ্য করা। তাজমহল এবং ইন্দোর-অমৃতসর এক্সপ্রেস অদৃশ্য করেন। ৪ নভেম্বর ২০০০ সাল, তিনি আগ্রার কাখপুরাতে দুই মিনিটের জন্য তাজমহল "অদৃশ্য" করেন।। তিনি কলকাতার ৩০০ তম বার্ষিকী উপলক্ষ্যে ভিক্টোরিয়া মেমোরিয়ালটি অদৃশ্য করেন। এবং ১৯৯২ সালে ভারতে বর্ধমান জংশনে এক বিশাল জনসাধারণের সামনে যাত্রীদের পূর্ণ ট্রেন অদৃশ্য করেছেন।
শচীন্দ্রচন্দ্র পাল
শচীন্দ্রচন্দ্র তৎকালীন অবিভক্ত সিলেট জেলার হবিগঞ্জ মহকুমার মদনপুর গ্রামে ১৯৪২ সালে জন্মগ্রহণ করেন। পিতা গোপেশচন্দ্রের সাত সন্তানের দ্বিতীয় সন্তান ছিলেন শচীন্দ্র; তারা ছিলেন ছয় ভাই ও এক বোন। ১৯৪৭ সালে দেশভাগের সময় এক বিতর্কিত গণভোটের মাধ্যমে আসামের সিলেট (শ্রীহট্ট) জেলা পাকিস্তানের অন্তর্ভুক্ত হয়। তাঁর পরিবার শরণার্থী হিসেবে আসামে চলে আসতে বাধ্য হন। তারা সিলেট (শ্রীহট্ট)-এর পার্শ্ববর্তী আসামের কাছাড় জেলার শিলচরে এসে আশ্রয় নেন এবং স্থায়ীভাবে থাকা শুরু করেন। ১৯৬১ সালে শচীন্দ্রচন্দ্র শিলচরের "কাছাড় হাই স্কুল" থেকে ম্যাট্রিক পরীক্ষায় বসেন।
কৌণ্ডিন্য
কৌণ্ডিন্যের জন্ম সিদ্ধার্থ গৌতমের জন্মের পূর্বে ঘটে। তিনি আনুমানিক খ্রিস্টপূর্ব ষষ্ঠ শতাব্দীতে কপিলাবস্তু নগরের নিকটে দোনাভত্তু নগরে এক সম্ভ্রান্ত ব্রাহ্মণ পরিবারে জন্মগ্রহণ করেন। কম বয়সে তিনি বেদে পারদর্শী হয়ে ওঠেন। শাক্য প্রজাতন্ত্রের নির্বাচিত প্রধান শুদ্ধোধন তাঁর পুত্র সিদ্ধার্থ গৌতমের জন্মের পর পুত্রের ভবিষ্যদ্বাণীর উদ্দেশ্যে একদল ব্রাহ্মণের সঙ্গে এই যুবক পণ্ডিত ব্রাহ্মণকেও আমন্ত্রণ জানান। ভবিষ্যতে সিদ্ধার্থ গৌতম একজন রাজচক্রবর্তী সম্রাট অথবা একজন সিদ্ধ সাধক হবেন এইরকম মত অন্য সকল ব্রাহ্মণেরা দিলেও একমাত্র কৌণ্ডিন্যই স্পষ্ট ভাবে উল্লেখ করেন যে, এই শিশু পরবর্তীকালে বুদ্ধত্ব লাভ করবেন। সিদ্ধার্থ ভবিষ্যতে সাধনপথ নিলে কৌণ্ডিন্য তাঁকে অনুসরণ করবেন বলে শপথ করেন। কৌণ্ডিন্যের ভবিষ্যদ্বাণীকে ব্যর্থ করার উদ্দেশ্যে শুদ্ধোধন পুত্রের জীবনকে বিলাসবহুল করে তুললেও উনত্রিশ বছর বয়সে রাজকুমার সিদ্ধার্থ তাঁর প্রাসাদ ছেড়ে সর্বস্ব ত্যাগ করে সত্যানুসন্ধানের উদ্দেশ্যে তপস্বীর জীবনাযাপনের জন্য বেড়িয়ে পড়েন।
শিশির কুমার দাশ
মুকুন্দ চন্দ্র দাশ ও সরলা দাশ-এর পুত্র শিশির কুমারের জন্ম ১৯৩৬ সনের নভেম্বরে।
তাঁর স্কুলজীবন কাটে কলকাতায়। কলকাতার প্রেসিডেন্সি কলেজ থেকে বাংলা ভাষা ও সাহিত্য নিয়ে সাম্মানিক স্নাতক পাশ করেন ১৯৫৫-য়। ১৯৫৬-য় প্রকাশিত হয় তাঁর প্রথম কবিতার বই "জন্মলগ্ন"। তার পরের বছরেই কলকাতা বিশ্ববিদ্যালয় থেকে প্রথম শ্রেণিতে প্রথম হয়ে স্নাতকোত্তর উত্তীর্ণ হন। ডক্টরাল ডিগ্রি পান যুগপৎ কলকাতা বিশ্ববিদ্যালয় ও লন্ডন বিশ্ববিদ্যালয় থেকে।
কাপুর পরিবার
কাপুর পরিবার মূলতঃ ভারতীয় পাঞ্জাবি হিন্দু বংশোদ্ভুত একটি পরিবার। পৃথ্বীরাজ কাপুর কর্তৃক পরিবারটি প্রথম চলচ্চিত্রে পেশাদার হিসেবে গঠন করেছিলেন। তিনি ১৯০৮ সালে ব্রিটিশ ভারতের পাঞ্জাব প্রদেশের সামুন্দরিতে জন্মগ্রহণ করেন। তার পিতা বশেশ্বরনাথ কাপুর পেশোয়ার শহরে ভারতীয় ইম্পেরিয়াল পুলিশ অফিসার হিসেবে দায়িত্ব পালন করেছেন। পৃথ্বীরাজের প্রধান চরিত্রে ১৯২৯ খ্রিস্টাব্দে সিনেমা গার্ল চলচ্চিত্রে প্রথম অভিনয় করেন।
চন্দ্রকুমার দে
চন্দ্রকুমার দে ময়মনসিংহ জেলার আইথর গ্রামে জন্মগ্রহণ করেন। তাঁর পিতা রাম কুমার দের পূর্বপুরুষদের নিবাস ছিল নেত্রকোনা জেলার রাঘবপুর গ্রামে। অতি অল্পবয়সেই তিনি পিতা-মাতা উভয়কেই হারান এবং সেই সময় থেকেই তাঁকে উপার্জনের জন্য কাজ করতে হয়েছিল। সংস্কৃত সম্পর্কে সামান্য জ্ঞান লাভ ছাড়া তিনি কোন প্রাতিষ্ঠানিক শিক্ষা লাভ করতে পারেননি।
প্রথমে তিনি একটি মুদি দোকানে মাসপ্রতি এক রুপি বেতনে চাকরী নেন। কাজের প্রতি মনোযোগ না থাকায় তাঁর এক টাকা বেতনের চাকরিটি চলে যায়। পরবর্তীতে তারানাথ তালুকদার মাসপ্রতি ২ রুপী বেতনে তাঁকে কর আদায় সম্পর্কিত কাজে নিযুক্ত করেন। ১৯১২ সালে তিনি ময়মনসিংহ থেকে প্রকাশিত "সৌরভ" পত্রিকায় লোকসাহিত্যের উপর কিছু নিবন্ধ প্রকাশ করেন। এই পত্রিকার সম্পাদক কেদারনাথ মজুমদার চন্দ্রকুমার দের প্রতিভা আবিষ্কার করেন এবং এই প্রবন্ধগুলোর মাধ্যমে সুধীসমাজের কাছে তাঁর পরিচিতি ঘটে। এছাড়া তিনি চন্দ্রকুমারকে গৌরীপুর এর জমিদারীতে গোমস্তার কাজ পাইয়ে দিয়েছিলেন মাসপ্রতি ৮ রুপী বেতনে। কর আদায়ের জন্য বিভিন্ন গ্রাম ভ্রমণের সুবাদে তিনি কবিগান ও পালাগান শ্রবণের সুযোগ পেয়েছিলেন এবং লিপিবদ্ধ করেছিলেন কিন্তু খাজনা প্রায় কিছুই আদায় করেননি।
১৩২০ বঙ্গাব্দে (১৯১৩ খ্রিস্টাব্দ) সৌরভ পত্রিকার ফাল্গুন সংখ্যায় চন্দ্রকুমার দের 'মহিলা কবি চন্দ্রাবতী' নামক প্রবন্ধ প্রকাশিত হয়। দীনেশচন্দ্র সেন এই প্রবন্ধটি পরে অভিভূত হন এবং আরও তিনজন লোকসাহিত্য সংগ্রাহকের সাথে চন্দ্রকুমার দে কে কলকাতা বিশ্ববিদ্যালয়ের পালাগানের সংগ্রাহকের পদে নিযুক্ত করেন। তাঁর মাসপ্রতি বেতন ছিল ৭০ রুপী।
বিজয় সরকার
যিনি বাংলাদেশের (তৎকালীন বাংলা) নড়াইলের ডুমদী গ্রামে জন্মগ্রহণ করেন। তার আসল নাম বিজয় কৃষ্ণ অধিকারী। কবি তার ভক্ত ও স্থানীয়দের কাছে ‘পাগল বিজয়’ হিসেবে সমধিক পরিচিত। তার বহু জনপ্রিয় গানগুলোর মধ্যে "এ পৃথিবী যেমন আছে, তেমনই ঠিক রবে / সুন্দর এই পৃথিবী ছেড়ে একদিন চলে যেতে হবে", "পোষা পাখি উড়ে যাবে সজনী একদিন ভাবি নাই মনে", "তুমি জানো না রে প্রিয়/ তুমি মোর জীবনের সাধনা" , " আষাঢ়ের কোন ভেজা পথে " প্রভৃতি অন্যতম।
রমেশচন্দ্র দত্ত
রমেশচন্দ্র দত্ত (১৩ আগস্ট ১৮৪৮-৩০ নভেম্বর ১৯০৯) হলেন একজন বাঙালি ঔপন্যাসিক। তিনি বঙ্কিমচন্দ্রের অনুরোধে বাংলা উপন্যাস রচনায় অগ্রসর হন এবং বিশেষ সাফল্য অর্জন করেন।
রমেশ চন্দ্র দত্ত একটি বিশিষ্ট বাঙালি কায়স্থ পরিবারে জন্মগ্রহণ করেন৷ তার পরিবারের প্রায় সবাই ছিলেন উচ্চশিক্ষিত৷ তার বাবা ছিলেন ঈসাম চন্দ্র দত্ত এবং মা ছিলেন ঠাকামাণী৷ তার বাবা ঈসাম চন্দ্র তৎকালীন বাংলার ডেপুটি কালেক্টর ছিলেন৷ অফিস চলাকালীন সময়ে রমেশ চন্দ্র দত্ত তার সঙ্গে থাকতেন৷ রমেশ চন্দ্র বিভিন্ন সময়ে বিভিন্ন স্কুলে পড়াশোনা করেছেন৷ তিনি কুষ্টিয়ার কুমারখালী মথুরানাথ মাধ্যমিক বিদ্যালয়েও পড়াশুনা করেছেন। এছাড়াও তিনি ডেভিড হেয়ার প্রতিষ্ঠিত হেয়ার স্কুলে পড়াশোনা করেন৷ নৌকা দূর্ঘটনায় তার বাবার আকস্মিক মৃত্যুর পর ১৮৬১ সালে তার চাচা শশী চন্দ্র দত্ত, যিনি একজন প্রখ্যাত লেখক ছিলেন, তার অভিভাবকত্ত্বের দায়িত্ব গ্রহণ করেন৷ রমেশ চন্দ্র তার চাচা সম্পর্কে লিখেছেন যে রাতের বেলা তিনি পরিবারের অন্যান্যদের সাথে বসতেন এবং তাদের প্রিয় বিষয় ছিল ইংরেজী কবিদের কবিতা চর্চা করা৷
রমেশ চন্দ্র ১৮৬৪ সালে কলকাতার প্রেসিডেন্সি কলেজে পড়াশোনা শুরু করেন৷ পরে ১৮৬৬ সালে তিনি মেধাতালিকায় দ্বিতীয় স্থান অর্জনের মাধ্যমে এবং স্কলারশীপ অর্জনের মাধ্যমে আর্টস পরীক্ষায় পাস করেন৷ ১৮৬৮ সালে বিএ ক্লাসের ছাত্র থাকা অবস্থায় পরিবারের অনুমতি না নিয়ে তিনি এবং তার দুই বন্ধু বিহারী লাল গুপ্ত এবং সুরেন্দ্রনাথ ব্যানার্জী ইংল্যান্ডের উদ্দেশ্যে পাড়ি জমান৷ রমেশ চন্দ্র সত্যেন্দ্রনাথ ঠাকুরের কৃতিত্বকে ছাপিয়ে যাওয়ার চেষ্টা করেন৷ সে সময় দীর্ঘ সময় ধরে ১৮৫৩ সালের আগে ও পরে, যখন ইংল্যান্ডে আইসিএস পরীক্ষা চালু করা হয়, তার পূর্বে মূলত বিট্রিশ কর্মকর্তারাই গুরুত্বপূর্ণ প্রশাসনিক পদগুলোতে নিয়োগপ্রাপ্ত হতেন৷ ১৮৬০ সালের দিকে ভারতীয়রা, বিশেষ করে বাঙালি বুদ্ধিজীবি সম্প্রদায়ের লোকজন হতে ভারতীয় উপমহাদেশের গুরুত্বপূর্ণ প্রশাসনিক পদগুলোতে আসীন হতে শুরু করেন৷
শৈলেন্দ্রনাথ ঘোষ
শৈলেন্দ্রনাথের জন্ম হয় যশোর জেলার নড়াইলে। পিতার নাম ছিল যদুনাথ ঘোষ। তিনি অত্যন্ত মেধাবী ছাত্র ছিলেন। ১৯১৫ সালে পদার্থবিদ্যায় প্রথম শ্রেনীতে প্রথম হয়ে এম এস সি পাশ করেন ও কলকাতা বিশ্ববিদ্যালয়ের বিজ্ঞান কলেজে শিক্ষকতায় যোগ দেন। প্রেসিডেন্সি কলেজে পড়ার সময় থেকেই সশস্ত্র বিপ্লবীদের সাথে যোগাযোগ ছিল। উপাচার্য আশুতোষ মুখোপাধ্যায় (শিক্ষাবিদ), বিশ্ববিদ্যালয়ের খরচে তাঁকে পি.এইচ.ডি করতে আমেরিকায় পাঠানোর ব্যবস্থা করলেও তিনদিন আগে পুলিশ আমেরিকা যাওয়ার পাসপোর্ট আটকে দেয়। এসময় আশুতোষ মুখোপাধ্যায় তার পাশে দাঁড়িয়ে অর্থ সাহায্য ও আইনি পরামর্শ দিয়েছিলেন।
কৃষ্ণচন্দ্র রায়
কৃষ্ণচন্দ্র রায় (১৭১০ – ১৭৮২) ছিলেন নদিয়ার মহারাজা। বাংলা সাহিত্য, বাংলার সংস্কৃতি ও বাঙালি হিন্দুসমাজের ইতিহাসে তাঁর ভূমিকা অবিস্মরণীয়। নদিয়া রাজপরিবারের শ্রেষ্ঠ পুরুষ হিসেবে পরিগণিত। তিনি বিদ্বান, সংস্কৃত ও ফার্সি ভাষায় শিক্ষিত, সংগীতরসিক ছিলেন। তীব্র রক্ষণশীল রাজা কৃষ্ণচন্দ্র ছিলেন শাক্তপদাবলিকার রামপ্রসাদ সেন, অন্নদামঙ্গল কাব্য প্রণেতা ভারতচন্দ্র রায়গুণাকর, হাস্যরসিক গোপাল ভাঁড় প্রমুখ বাংলার প্রবাদপ্রতিম গুণী ব্যক্তিদের পৃষ্ঠপোষক। অন্নদামঙ্গল কাব্য তারই রাজসভার ফরমাসে রচিত হয়। কৃষ্ণনগরের জগদ্বিখ্যাত মৃৎশিল্পের সূত্রপাত তার সময়ে তারই উদ্যোগে ঘটে।
শচীন্দ্রনাথ সেনগুপ্ত
শচীন্দ্রনাথ সেনগুপ্ত (১৮৯২-১৯৬১) একজন বাঙালি নাট্যকার, সাংবাদিক। তিনি বাংলাদেশের খুলনা জেলার সেনহাটি গ্রামে তাঁর জন্মগ্রহণ করেন। তার পিতার নাম সত্যচরণ সেনগুপ্ত।
গোপালচন্দ্র ভট্টাচার্য
গোপালচন্দ্র ভট্টাচার্য ১৮৯৫ খ্রিস্টাব্দের পয়লা আগস্ট ব্রিটিশ ভারতের বেঙ্গল প্রেসিডেন্সির অন্তর্গত লোনসিং নামক গ্রামে এক দরিদ্র কুলীন ব্রাহ্মণ পরিবারে জন্মগ্রহণ করেন। তাঁর পিতা অম্বিকাচরণ ভট্টাচার্য একজন গ্রাম্য পুরোহিত ও মাতা শশীমুখী দেবী একজন গৃহবধু ছিলেন। গোপালচন্দ্রের পাঁচ বছর বয়সে অম্বিকাচরণ মৃত্যুবরণ করলে দারিদ্র্যে মধ্যে তাঁর শৈশব অতিবাহিত হয়। বিদ্যালয়ের শিক্ষা শেষ করার পর গোপালচন্দ্র যখন ১৯১৩ খ্রিস্টাব্দে কলেজে আই.এ. পড়ার জন্য ভর্তি হলেও অর্থের অভাবে তাঁর পাঠ্যক্রম শেষ করা হয়ে ওঠে নি। এরপর তিনি একটি বিদ্যালয়ে শিক্ষকের দায়িত্ব গ্রহণ করেন। এই সময় তিনি সাহিত্যচর্চায় উৎসাহী হয়ে ওঠেন এবং পালা গান ও জরি গানে ইত্যাদি লোকগীতির জন্য গান রচনা করেন। শিক্ষকতার পাশাপাশি তিনি বিভিন্ন হাতে লেখা পত্রিকা সম্পাদনা ও প্রকাশ করতেন।
নৈহাটি
নৈহাটি ( ) ভারতের পশ্চিমবঙ্গ রাজ্যের উত্তর ২৪ পরগণা জেলার একটি শহর ও পৌরসভা এলাকা। নৈহাটি পৌরসভা সারা দেশের প্রাচীনতম পৌরসভার একটি, যেটা প্রতিষ্ঠিত হয় ১৮৬৯ সালে।ঐতিহ্যশালী এই শহর "বন্দে মাতরম" গানের রচয়িতা বঙ্কিমচন্দ্র চট্টোপাধ্যায়ের জন্মস্থল।এছাড়াও হরপ্রসাদ শাস্ত্রী, প্রখ্যাত সাহিত্যিক সমরেশ বসু , বিখ্যাত রাসায়ানবিদ দেবাসিশ মুখার্জির মত ব্যক্তি জন্ম নেন।রেলপথ এবং সড়কপথ দ্বারা কলকাতার সঙ্গে যুক্ত। ঘনবসতিপূর্ণ এই শহরে প্রায় দুলক্ষেরও বেশি মানুষ বসবাস করেন।
জ্ঞানেন্দ্র চন্দ্র ঘোষ
জ্ঞানচন্দ্র ঘোষ (১৪ সেপ্টেম্বর ১৮৯৪ – ২১ জানুয়ারি ১৯৫৯) একজন বাঙালি রসায়নবিদ, শিক্ষক ও উদ্ভাবক।তিনি ভারতবর্ষে জ্ঞান ঘোষ আর ইউরোপে স্যার জি সি ঘোষ নামে পরিচিত ছিলেন। তিনি তাঁর অমূল্য গবেষণা কর্ম, শিল্প ক্ষেত্রে প্রযুক্তির ব্যবহার ও ভারতে প্রযুক্তি শিক্ষার বিস্তারে অগ্রণী ভূমিকা পালনের জন্য চিরস্মরণীয় হয়ে আছেন।
লাবণী সরকার
লাবনী সরকার ১৯৬২ সালে কোলকাতায় জন্মগ্রহন করেন। তার পিতার নাম মুকুল কান্তি সরকার এবং মায়ের নাম কৃষ্ণা সরকার। লাবনী যাদবপুর বিশ্ববিদ্যালয় থেকে আন্তঃর্জাতিক সম্পর্ক বিষয়ে স্নাতক ডিগ্রি গ্রহন করেছেন।
১৯৯৪ সালে অময় রায়ের পরিচালিত "নবরূপা" চলচ্চিত্রে অভিনয়ের মাধ্যমে লাবনী সরকার অভিনয় জীবন শুরু করেন। তিনি টেলিভিশন সিরিজ এবং চলচ্চিত্রে নিয়মিত অভিনয় করে যাচ্ছেন। তিনি অন্তর্মহল নামে একটি গ্রুপ থিয়েটার প্রতিষ্ঠা করেছেন।
শাহ আলম সরকার
শাহ আলম সরকারের জন্ম ১লা ফেব্রুয়ারী ১৯৬৫ ইং, বিক্রমপুরের লৌহজং উপজেলার কুড়িগাঁও গ্রামের এক সম্ভান্ত ও ঐতিহ্যবাহী সঙ্গীত পরিবারে। নানাবাড়ী হলদিয়া সরকারি প্রাথমিক বিদ্যালয়ে পড়াশোনা করেন। প্রাথমিক শিক্ষা সমাপনীর পূর্বে জীবন যুদ্ধে জড়িয়ে পড়েন পারিবারিক প্রয়োজনে। ঢাকার সদরঘাটে ফুটপাতে গার্মেন্টস এক্সসরিজের ব্যবসা শুরু করেন।ইষ্টবেঙ্গল স্কুলে নাইট শিফটে ভর্তি হওয়ার পরে ও জীবন যুদ্ধের অনিবার্য কারণে লেখাপড়া আর হয়ে উঠেনি।